Маънолар хазинасини авлодларга етказувчи йўл | "Адолат" СДП\nМаънолар хазинасини авлодларга етказувчи йўл\nКитоб – замонлар тўлқинида сузувчи, ўзидаги маънолар хазинасини аждодлардан авлодларга авайлаб етказувчи тафаккур кемаси. Халқимиз тилида китоб ўқиб билим ва муносиб тарбия олиш, касб-ҳунар ўрганишнинг аҳамиятига доир ҳикматли сўзлар жуда кўп. “Китобсиз ақл – қанотсиз қуш”, “Гўзаллик – илму маърифатда”. Бундай ҳикматли нақлларни яна узоқ давом эттириш мумкин.\nАлбатта, китобга дўст бўлиш орқали одамлар тўғри йўлни топади. Китобга дўст бўлиш уларнинг билимли, тарбияли, касб-ҳунарли ва албатта бахтли бўлишининг муҳим омили экани ҳеч биримизга сир эмас.\nАйниқса, ёш авлодни комил инсонлар бўлиб вояга етишида китобнинг, китобхонликнинг ўрни беқиёс. Чунки яхши китоб инсонда Ватанга муҳаббат, миллий ва умуминсоний қадриятларга ҳурмат туйғуларини юксалтириб, яхшилик ҳамда эзгуликка ундайди.\nБугун айнан шундай мақсадни кўзлаган “Йилнинг энг яхши китобхон мактаби” кўрик-танловининг вилоят босқичи Самарқанд вилояти болалар кутубхонасида бўлиб ўтди. Танловда Ўзбекистон Республикаси Ёзувчилар уюшмаси вилоят бўлими раҳбари Тошпўлат Тугалов, Ўзбекистон “Адолат” СДП Самарқанд вилоят Кенгаши раиси ўринбосари Асқар Холиқов ва ОАВ вакиллари иштирок этишди.\nТанловда туман ва шаҳар босқичларида ғолиб бўлган 16 та мактаб жамоасидан 96 нафар иштирокчилар қатнашиб, ғолиблик учун 4 та шарт бўйича беллашдилар. Ҳакамлар учун ғолибни аниқлаш осон кечмади. Барча иштирокчилар кучли тайёргарлик кўришганини ҳар бир шартни аъло даражада бажараётганидан билиш мумкин.\nКитоб ҳаётимиз йўлларини ёритгувчи бир машъал десам муболаға бўлмайди. Китоб ва китобхонликни ҳаётимизда ўрни беқиёс. Айниқса, бугунги замонавий ахборот технологиялари компьютер, интернет, мобиль алоқа воситалари ҳаётимизнинг ажралмас бир қисмига айланиб бораётган бир даврда эртамиз эгаларида китобхонлик маданиятини юксалтириш долзарб аҳамият касб этаяпти. Бугунги тадбирда кўзида олов ёниб турган қайсидир китобдан савол берсангиз, мазмун-моҳиятини теран англаган ҳолда тезкорлик билан жавоб бераётган ўқувчи-ёшларни кўриб кўнглим тўлди. Ахир келажагимиз ёшлар қўлида деб бежизга айтилмайди-ку. Шу ёшлар эртага ўсиб-улғайиб юрт корига ярайдиган, ватан чақириғига лаббай деб жавоб бўладиган кадрлар бўлиб етишишига ишончим комил - дейди Ўзбекистон “Адолат” СДП Самарқанд вилоят Кенгаши раиси ўринбосари Асқар Холиқов.\nТанлов якунига кўра 1-ўринни Жомбой туманининг 46-умумий ўрта таълим мактаби жамоаси, 2-ўринни Иштихон туманининг 1-ИДУМ жамоаси, 3-ўринни Самарқанд туманининг 2- ИДУМ жамоалари эгаллашди. “Энг зукко маънавий-маърифий ишлар бўйича директор ўринбосари”, “Энг ташаббускор она-тили ва адабиёт ўқитувчиси”, “Энг фаол ёшлар етакчиси”, “Энг билимдон кутубхоначи”, “Энг китобсевар ўқувчи” номинациялари асосида ҳам иштирокчилар тақдирландилар. Танловнинг барча иштирокчи жамоалари ҳамкор ташкилотларнинг диплом ва эсдалик совғаларига сазовор бўлдилар.\nТанловда 1- ўринни эгаллаган Жомбой тумани 46-умумий ўрта таълим мактаби жамоаси танловнинг Республика босқичида қатнашиш учун йўлланмани қўлга киритди. Шу ўринда таъкидлаш жоизки бундай тадбирларни ёшлар ўртасида кенг кўламда ўтказилиши китобхонликни ёшлар онгига сингдириш билан бир қаторда уларнинг маънавияти ва салоҳиятини ривожлантиришда муҳим аҳамият касб этади.\nСамарқанд вилоят болалар кутубхонаси мактабгача ва кичик мактаб ёшидаги болаларга хизмат кўрсатиш бўлими бошлиғи, партия фаоли


Баронесса Варси Ўзбекистонга нима учун борган бўлиши мумкин? - BBC O'zbek\nБаронесса Варси Ўзбекистонга нима учун борган бўлиши мумкин?\nБритания ҳукуматининг нуфузли аъзоси, иқтидордаги консерваторлар партияси раисдоши Баронесса Варси Ўзбекистонга уч кунлик сафарини якунлаган.\nБританиянинг Ўзбекистондаги элчихонасига кўра, Варси хоним Ташқи Ишлар Вазири Абдулазиз Комилов ва Иқтисод Вазири Галина Саидовалар билан учрашган, ҳамда Олий мажлис спикери билан парламентлараро ҳамкорликни муҳокама қилган.\nСаида Варси, шунингдек, Тошкентдаги Вестминстер Университети талабалари ва аёл тадбиркорлар билан учрашувлар ўтказган, ва Самарқанд ва Бухорони бориб кўрган.\nБритания элчихонаси ўз маълумотида Баронесса Варси ва ўзбек ҳукумати аъзолари ўртасида айнан қандай масалалар муҳокама қилинганини ошкор қилмади.\nБаронесса Варсининг ўзи ҳам расмий Тошкент билан музокаралари борасида Би-би-си билан суҳбатлашишдан бош тортди.\nШу кунларда Лондонда чоп этиладиган Индепендент рўзномасида чиққан мақолада британ мудофаа вазирининг бир неча ой аввал Тошкентга қилган сафари борасида матбуотга маълумот берилмагани айтилади.\nImage caption Баронесса Варсининг Самарқандда тушган сурати Британиянинг Ўзбекистондаги элчихонаси веб саҳифасидан олинди\n"Шўринг қурғур Британиянинг куни Каримовга қолди" сарлавҳали мақола муаллифига кўра, сўнгги вақтларда Ўзбекистон билан муносабатларнинг фаоллашишига НАТО қўшинларининг Ўзбекистон темир йўллари орқали олиб чиқилиши режалари сабаб бўлган.\nЎзбек-британ муносабатларини яқиндан кузатиб бораётган мустақил журналист Шоҳида Ёқуб ҳам шу фикрга қўшилади.\n"Ўзбекистон бундан жуда яхши фойдаланиб қолиши мумкин ва фойдаланаяпти ҳам. Баъзи маълумотларга кўра, вебсайтларда айтилаяпти ва дипломатлар билан гаплашганимда, айтишаяптики, Ўзбекистон бир неча талабларни илгари сурган. Бундай талаблардан бири Ўзбекистон президентининг Британияга расмий ташрифи ва Гулнора Каримованинг Британияга элчи этиб тайинланиши", - дейди журналист.\nШоҳида Ёқубга кўра, ўзбек талаблари амалга ошиши жуда қийин бўлган талаблар ва ўзбек ҳукумати Британияни жуда ноқулай вазиятга қўйиб қўйган.\n"Агар, масалан, Гулнора Каримова Британияга элчи бўлиб келса, бу Британияда ҳам ноҳукумат ташкилотлар ва ҳам матбуот томонидан жуда катта норозиликка сабаб бўлади", - дейди у.\nБританиянинг Ўзбекистондаги собиқ элчиси, ўзбек ва британ ҳукумати сиёсатининг ашаддий танқидчиларидан бўлган Крейг Маррей охирги пайтда фаоллашиб қолган икки томонлама муносабатлар Британия матбуотида ёритилмай қолаётганидан норози.\n"Бу бизнинг давлатимиз олқишлашни истаган ташриф эмас, (мудофаа вазири Филип) Ҳаммонднинг Тошкент президенти саройидаги мармар полда тиз чўкиб туриши жуда қаҳрамонларга арзимайдиган ҳол", - дейди Маррей жаноблари ўз веб саҳифасида.\nШоҳида Ёқуб ҳам британ ҳукуматининг Тошкент билан алоқа қилишга уялаётганига қўшилади.\n"Ҳозир жуда нозик вазият, бир томондан, Афғонистонда қўшинларни чиқариш керак, иккинчи томондан Ўзбекистон ҳукумати билан келишиш керак. Лекин бу келишув жараёни жуда қийин кетаяпти, жуда катта дипломатик музокаралар олиб борилаяпти. Шунинг учун Британия ҳукумати бу борада маълумот бермайди. Агар бир маълумот бўлса, шов-шув кўтарилиши мумкин", - дейди журналист.


Мен у кишини кўп йиллардан буён билардим, шеърларини, китобларини катта ҳаяжон билан, таъсирланиб ўқирдим. Бундай самимий ва дилбар шахс, халқимизнинг қалбини, юрагини ўлмас асарлари билан юксак пардаларда тараннум этиб келган ноёб ва бетакрор истеъдод эгаси камдан-кам топилади. Ишончим комил, Қашқадарё аҳли, бутун халқимиз ўзбек адабиёти ва маданияти тарихида ўчмас из қолдирган бу улуғ фарзандини ҳеч қачон унутмайди, унинг хотирасини қалбида сақлайди...\nБУЮК ШОИРГА ЮКСАК ЭҲТИРОМ\nЎзбек адабиёти ва маданияти ривожига улкан ҳисса қўшган атоқли шоир, жамоат арбоби, давлат мадҳияси муаллифи, Ўзбекистон Қаҳрамони Абдулла Орипов номи адабиётимиз тарихида зарҳал ҳарфлар билан битилади.\nЭлимизнинг ардоқли фарзанди 1941 йил 21 мартда Косон туманидаги Некўз қишлоғида дунёга келди. Ўрта мактабни олтин медаль билан тугатгач, Тошкент давлат университети филология факультетининг журналистика бўлимида таҳсил олди. Унинг ижоди талабалик йилларида бошланган бўлиб, "Тилла балиқча", "Мен нечун севаман Ўзбекистонни" сингари дастлабки шеърлари ўзбек шеъриятига янги, истеъдодли, ўзига хос овозга эга ижодкор кириб келаётганидан дарак берарди.\nБиринчи шеърлар тўплами "Митти юлдуз"дан сўнг шоирнинг "Кўзларим йўлингда", "Онажон", "Руҳим", "Ўзбекистон", "Қасида", "Хотирот", "Юртим шамоли", "Ҳайрат", "Нажот қалъаси", "Йиллар армони" каби шеърий тўпламлари босилиб чиқди. Шоир шеъриятида истиқлол ғояси, эл-юрт мустақиллиги, она Ватанни озод ва обод кўриш истаги, инсоннинг чуқур руҳий дунёси, халқ ҳаёти тараннум этилади. Ранг-баранг мавзулардаги шеърлари, "Ҳаж дафтари", "Жаннатга йўл" достони ва "Соҳибқирон" шеърий драмаси ижодкорга катта шуҳрат келтирди. Дантенинг "Илоҳий комедия"сини ўзбек тилига юксак маҳорат билан ўгиргани муносиб эътирофини топди.\nБуюк ижодкор кўп йиллар давомида Ўзбекистон Республикаси Олий Мажлиси депутати ва Сенати аъзоси сифатида ҳам фаолият олиб борди. Ўзбекистон халқ шоири, Ўзбекистон Қаҳрамони фахрий унвонлари, Давлат мукофотлари ва "Дўстлик" ордени билан тақдирланди.\nАбдулла Орипов 2016 йил 5 ноябрь куни АҚШнинг Техас штати Ҳьюстон шаҳридаги клиникада узоқ хасталикдан сўнг вафот этди.\nАйтиш ўринли, шоирнинг бетакрор ижодий мероси, унинг Ватанга муҳаббат, вафо ва садоқат туйғусини, олижаноб инсоний фазилатларни мадҳ этган етук бадиий асарлари, сермазмун ҳаёти ва ижтимоий фаолиятининг халқимиз маънавиятини юксалтириш, ёш авлод тарбиясидаги ўрни ва аҳамияти беқиёс. Президентнинг 2020 йил 2 декабрдаги "Ўзбекистон Қаҳрамони ва халқ шоири Абдулла Орипов таваллудининг 80 йиллигини кенг нишонлаш тўғрисида"ги қарорида ҳам айни жиҳатларга эътибор қаратилган.\nХусусан, мазкур ҳужжатга мувофиқ шу йил март ойининг учинчи ўн кунлигида Тошкент шаҳридаги халқаро анжуманлар саройида Абдулла Орипов хотирасига бағишланган тантанали адабий-бадиий хотира кечаси ўтказилади.\nШоирнинг ўзбек тилидаги икки жилдлик "Танланган асарлар"и, қорақалпоқ, рус, инглиз ва бошқа тилларга таржима қилинган шеърий тўпламлари, шунингдек, "Абдулла Орипов замондошлари хотирасида" китоби адабиёт ихлосмандлари қўлига етиб боради.\nАлишер Навоий номидаги Тошкент давлат ўзбек тили ва адабиёти университетида "Абдулла Орипов ижодий меросининг ўзбек ва жаҳон адабий-эстетик тафаккури тараққиётидаги ўрни" мавзусида халқаро илмий-назарий конференция ўтказилиб, анжуман материалларини алоҳида тўплам ҳолида нашр қилиш режалаштирилган.\nШунингдек, Тошкент вилояти Қибрай тумани Арғин маҳалласидаги Абдулла Орипов яшаган хонадонда ёдгорлик лавҳаси ўрнатилади.\nАбдулла Ориповнинг ҳаёти ва ижодий фаолияти ҳақида ҳужжатли фильм яратилади. Мамлакатимиз театрларида атоқли ижодкор асарлари асосида спектакллар саҳналаштирилади.\nУмумий ўрта таълим муассасалари, ижод мактаблари ўқувчилари ҳамда олий таълим муассасалари талабалари ўртасида Абдулла Орипов ҳаёти ва ижодига бағишланган "Мен нечун севаман Ўзбекистонни?" мавзусида иншолар танлови, шу билан бирга, Қарши шаҳридаги Абдулла Орипов номидаги ижод мактабида ижод мактаблари ўқувчилари ўртасида "Митти юлдуз жилолари" шеърият беллашуви шоир ижодий меросини янада кенг тарғиб этишда муҳим ўрин тутиши шубҳасиз.\nТаълим муассасалари, меҳнат жамоалари, маҳаллалар, ҳарбий қисмлар ҳамда Адиблар хиёбонида таниқли ижодкорлар, олимлар, маданият ва санъат намояндалари иштирокида Абдулла Орипов ижодига бағишланган учрашувлар, давра суҳбатлари, китобхонлик ва шеърият кечалари ташкил этилиши кўзда тутилганки, ушбу тадбирларнинг барчаси буюк шоиримизга бўлган юксак ҳурмат-эҳтиром ифодаси экани билан аҳамиятлидир.


Мазкур масала билан қизиқувчилар шуни билишлари лозимки, Ягона давлат порталида Вазирлар Маҳкамаси қарорининг лойиҳаси ва у билан тасдиқланадиган Ўзбекистон Республикасида электрон савдо қоидалари муҳокамаси якунланди.\nУнга кўра Ўзбекистонда электрон чакана савдо билан юридик шахслар ва юридик шахсни ташкил этмасдан тадбиркорлик фаолиятини амалга оширадиган жисмоний шахслар шуғуллана оладилар. Электрон улгуржи савдони фақат ушбу фаолиятга зарур рухсат бериш ҳужжатларини олган юридик шахслар амалга оширишлари мумкин, – бундай савдо фақат электрон шаклда тузилган шартномалар асосида ва ўзаро ҳисоб-китобларнинг нақд пулсиз шаклида амалга оширилиши мумкин.\nЭлектрон савдо билан шуғулланадиган тадбиркорларни давлат рўйхатидан ўтказиш чакана ва улгуржи савдо субъектлари учун қонун ҳужжатларида белгиланган тартибда амалга оширилади.\nЭлектрон савдо товарлар рўйхати ва сотилаётган ашёнинг сифати ва бошқа истеъмол хоссаларини объектив баҳолаш имконини берадиган уларнинг фотосуратлари жойлаштириладиган сайтда амалга оширилади. Вазирлар Маҳкамаси ёки у ваколат берган давлат органи реализация қилиш учун рухсат берилган товарлар рўйхатини чеклашга ҳақлидир.\nСайт миллий домен тизимида (uz) сотувчи номига рўйхатдан ўтказилиши керак. Чет эл домен тизимларида жойлаштирилган сайтлардан фойдаланиш тақиқланади.\nЭлектрон чакана савдо асосий ёки қўшимча фаолият тури бўлиши мумкин. Уни асосий фаолият билан бирга амалга оширишда алоҳида бухгалтерия ҳисобини юритиш талаб қилинмайди.\nЛойиҳа билан электрон чакана савдони қуйидаги товарлар билан ташкил этиш тақиқланади:\nреализация қилинишига алоҳида рухсат берувчи ҳужжатлар олиш зарур бўлган товарлар билан;\nагар сотувчи ишлаб чиқарувчи корхонанинг дилери ёки агенти бўлмаса, харидордан уни етказиб беришга буюртма олинганидан кейин сотувчи харид қилган товар билан;\nолиб кирилганлиги ва божхона тўловлари тўланганлигини тасдиқлайдиган божхона декларациясини расмийлаштириш санасидан бошлаб 12 ой тугаганидан кейин импорт истеъмол товарлари билан.\nСотувчи товарларни қабул қилиш, сақлаш, сотишдан олдин тайёрлаш ва сотиш чоғида уларнинг сифати ҳамда хавфсизлигини таъминлайдиган жой (ўзиники ёки ижарага олинган), ускуна ва инвентарга эга бўлиши керак. У ўлчов воситаларига эга бўлиши ва улардан фойдаланиши шарт. Бундан ташқари, сотувчи истеъмолчиларнинг ҳуқуқларини ҳимоя қилиш тўғрисидаги қонун ҳужжатларининг талабларида назарда тутилган товарлар ҳақидаги зарур ва ишончли ахборотни харидорга ўз вақтида ва тушунарли қилиб етказиши керак.\nХаридорнинг талабига кўра сотувчи қуйидагиларни тақдим этиши шарт: мажбурий сертификатланадиган товарларга мувофиқлик сертификати; товар штрих-коди (агар бўлса); ундан самарали ва хавфсиз фойдаланиш қоидалари ҳамда шартлари тўғрисидаги; у мувофиқ келиши керак бўлган стандартлар тўғрисидаги ахборот; лозим даражада расмийлаштирилган товарга илова қилинувчи ҳужжатлар. Шунингдек товар ишлаб чиқарувчининг фирма номи ва жойлашган жойи (юридик манзили), харидорлардан даъволар қабул қилишга ҳамда товарни таъмирлаш ва унга техник хизмат кўрсатишга ваколати бўлган ташкилотларнинг жойлашган жойи тўғрисида хабар қилиши лозим. Истеъмолчига кўрсатилаётган хизматлар, нархлар ва уларни кўрсатиш шартлари тўғрисида ахборот ҳам тақдим этилиши керак. Барча ахборот харидорлар эътиборига давлат тилида етказилади ва бошқа тилларда такрорланиши мумкин.\nСотувчи унинг тавсифида таклиф этилган товарни харид қилиш ниятини билдирган ҳар қандай шахс билан шартнома тузиши шарт. Электрон шартнома шартлари амалдаги қонун ҳужжатларининг талабларига мувофиқ келиши керак. У акцепт йўли билан: электрон ҳужжат ёки электрон хабар тарзида; оферта шартларини бажариш бўйича ҳаракатларни амалга ошириш йўли билан тузилиши мумкин. Шартнома сотувчи томонидан акцепт олинган пайтда тузилган деб эътироф этилади.\nХаридор билан товарларнинг биринчи хариди чоғида битта электрон шартнома тузишга рухсат берилади. Кейинги харидлар чоғида унга қўшимча электрон битимларни расмийлаштириш мумкин.\nТоварларни сотувчининг ўзи зарур рухсат берувчи ҳужжат мавжуд бўлганда харидор кўрсатган жойга етказиб бериши ёки бу ҳақда харидорни албатта хабардор қилган ҳолда учинчи шахсларнинг хизматларидан фойдаланиши ёки қонун ҳужжатларида тақиқланмаган бошқа усулларни қўллаши мумкин.\nАгар товарни етказиб беришга алоҳида электрон ҳужжат расмийлаштирилмаса, ушбу хизматлар кейинроқ солиқ солиш учун товар нархига чакана товар обороти сифатида киритилади.\nТоварга нақд пул маблағлари билан ёки ҳисоб-китоб терминалини қўллаган ҳолда банк пластик карточкалари ёрдамида ҳам, персонал кабинет орқали (онлайн тўлов) миллий банк картасидан ёки юридик шахснинг банк ҳисобварағидан маблағларни ўтказиш йўли билан ҳам ҳақ тўланиши мумкин. Харидорлар билан нақд пулдаги ҳисоб-китоблар НКМни ёки товарни етказиб беришда квитанция китобчаларини қўллаган ҳолда амалга оширилади.\nСифати лозим даражада бўлмаган, товар хоссалари тўғрисида ёлғон ахборот ёки унинг шартнома шартларига номувофиқлиги аниқланган тақдирда харидор унга ноозиқ-овқат товари берилган пайтдан бошлаб 10 кун мобайнида, агар шартномада унинг янада узоқроқ муддати қайд этилмаган бўлса, уни қайтариши ёки алмаштириши мумкин.\nБунда унинг барча физик хоссалари ва техник шартларини сақлаган ҳолда худди шундай товарга алмаштириш мумкин. Нархда фарқ бўлганда сотувчи зарур қайта ҳисоб-китобни амалга ошириши шарт. Алмаштириш учун зарур товар бўлмаганда ёки ундан тўлиқ бош тортилганда харидор унинг учун тўланган пул суммасини тўлиқ миқдорда олишга ҳақли. Агар товар ишлатилмаган, унинг товар кўриниши, истеъмол хоссалари, пломбалари, ёрлиқлари сақланган бўлса, шунингдек у мазкур сотувчидан харид қилинганлиги далиллари мавжуд бўлса, алмаштириш ёки қайтариш талаби қондирилиши керак.\nСифати яхши бўлмаган товар сотиб олган харидор, бунинг устига товарнинг камчиликлари сайтда кўрсатилмаган бўлса, ўзининг танлови бўйича сотувчидан қуйидагиларни талаб қилишга ҳақли (озиқ-овқат товарлари бўйича буни хариддан кейин 24 соат мобайнида қила олади): товарни худди шундай ёки бошқа русумдаги (модель, артикулдаги) товарга алмаштириш ёхуд харид нархини қайта ҳисоб-китоб қилиш билан алмаштириш; харид нархини шунга яраша пасайтириш; товар камчиликларини дарҳол текинга бартараф этиш; уларни бартараф этиш харажатларини қоплашни. Бундан ташқари, харидор унга лозим даражада сифатли бўлмаган товар сотилиши оқибатида етказилган зарарларни тўлиқ қоплашни талаб қилишга ҳақлидир.


Қиз бола дунёга келса, болалигидан бошлаб уни келинликка тайёр¬лаймиз. Аммо бу тайёргарлигимиз одатда қизга сеп йиғиш, уй юмушларини бажаришни ўргатишдан иборат бўлади. Афсуски, қиз боланинг маънавий, ахлоқий, жисмоний саломатлигига камдан-кам ¬эътибор қаратамиз. Муомала маданиятига эга бўлмаган, қўлида бирон ҳунари йўқ, ҳаётнинг аччиқ-чучукларини сабр-бардош билан енгиб ўтишга маънавий салоҳияти етмайдиган қиз яхши келин бўлиши даргумон.\nPrevious Post:ДИНИНГИЗДА ХАДДАН ОШМАНГ\nNext Post:ҚАРИНДОШЛИК РИШЛТАЛАРИНИ МУСТАҲКАМЛАЙЛИК


Алдара ТМ – medu.uz – Дорилар ҳақида маълумотлар ўзбек тилида\nHome Йўриқномалар Алдара ТМ\nПрепаратнинг савдо номи: АлдараТМ\nТаъсир этувчи модда (ХПН): имихимод\nфаол модда: имихимод – 5,0 мг;\nёрдамчи моддалар: изостеарин кислотаси – 25,0 мг, цетил спирти – 2,2 мг, стеарил спирти – 3,1 мг, оқ юмшоқ мум – 3,0 мг, полисорбат-60 – 3,4 мг, сорбитан стеарати 0,6 мг, бензил спирти – 2,0 мг, метилпарагидроксибензоат – 0,2 мг, пропилпарагидроксибензоат – 0,02 мг, глицерол – 2,0 мг, ксантан камеди – 0,5 мг, тозаланган сув – 52,98 мг.\nТаърифи: оқдан оч-сариқ ранггача бўлган бир хил крем.\nАТХ коди: D06BB10.\nИмихимод – АлдараТМ препаратининг таъсир қилувчи моддаси иммун жавобининг модификатор-бирикмаси ҳисобланади. Имихимод бевосита вирусларга қарши таъсирга эга эмас, унинг таъсири интерферон-альфа (IFNα ) ва бошқа цитокинларнинг индукцияси билан боғлиқ.\nБир марталик доза суртилганидан кейин радиоактив изотопи билан нишонланган имиходнинг 0,9% камроғи одам териси орқали сўрилади.\nПрепаратнинг қон айланиш тизимига тушган оз миқдори тутилиб қолмасдан буйраклар ва ичаклар орқали организмдан тахминан 3:1 нисбатда чиқарилади. Бир марта ёки кўп марта сиртга қўлланганидан кейин препаратнинг қон зардобидаги концентрацияси миқдорий аниқланиш даражасига (>5 нг/мл) етмаган.\nКатталарда ташқи жинсий аъзоларида ёки орқа тешик атрофи соҳаларида жойлашган ташқи ўткир учли кандиломаларни даволаш.\nСиртга. Олдиндан юзаси тозаланган кандиломага крем юпқа қават қилиб суртилади ва терига тўлиқ сўрилгунича эҳтиёткорлик билан ишқаланади. Кремни ички юзаларга тегишидан сақланиб, фақат шикастланган соҳага суртиш керак. АлдараТМ креми ҳафтада 3 марта уйқудан олдин, суртилади (масалан: душанба, чоршанба ва жума ёки сешанба, пайшанба ва шанба) тахминан 6-10 соатга терида қолдирилади, бу вақт давомида душ ёки ванна қабул қилиш мумкин эмас.\nКрем қўлланган соҳага боғлов қўйиш мумкин эмас.\nШу вақт ўтганидан кейин кремни юмшоқ совун билан ювиб ташлаш керак.\nДаволаш кўринадиган генитал ёки орқа тешик атрофи кандиломалари йўқолгунигача давом эттирилиши керак, лекин 16 ҳафтадан кўп эмас.\nАлдараТМ креми 20 см2 майдонли жароҳатланган соҳага суртиш учун керакли миқдорда крем сақловчи бир марталик саше-пакетчаларга жойланган.\nАгар Сиз график бўйича кремни суртишни унутган бўлсангиз, Сиз у ҳақида эслашингиз билан ўтказиб юборилган дозани суртинг, сўнгра одатдаги графикка риоя қилинг.\nКремни кунига бир мартадан кўпроқ қўллаш мумкин эмас.\nКремнинг ортиқча миқдорини ишлатишга йўл қўйилмасин.\nНожўя таъсирларнинг ривожланиши тез-тезлиги қуйидагича белгиланган:\nЖуда тез: >1/10;\nТез-тез: <1/10 >1/100;\nТез-тез эмас: <1/100 >1/1000;\nКам ҳолларда: <1/1000 >1/10000;\nМаҳаллий тери реакциялари:\nЖуда тез-тез: крем суртилган жойда қичишиш ва оғриқ.\nТез-тез: инфекция, эритема, эрозия, экскориация/кипикланиш ва шиш.\nТез-тез эмас: терини қичишиши, дерматит, фолликулит, эритематоз тошма, экзема, эшакеми.\nКам: индурация, яраланиш, струпларни ва пуфакчаларни пайдо бўлиши, локал гипопигментация ва гиперпигментация.\nМарказий ва периферик нерв тизимини бузилишлари:\nТез-тез: бош оғриғи, бош айланиши.\nТез-тез эмас: уйқусизлик, депрессия, таъсирчанлик, парестезия, мигрен, уйқучанлик, қулоқларда шовқин.\nОвқат ҳазм қилиш тизимини бузилишлари:\nТез-тез: кўнгил айниши.\nТез-тез эмас: қорин оғриғи, диарея, қусиш, анорексия, орқа тешикда оғриқ, тўғри ичакни шикастланишлари.\nСийдик-жинсий тизимини бузилишлари:\nТез-тез эмас: замбуруғли ва бактериал инфекциялар, оддий герпес, вагинит, вульвит, оғриқли жинсий алоқа, жинсий олатда, қинда оғриқ, атрофик вагинит.\nҚон яратиш тизимини бузилишлари:\nЖуда кам ҳолларда: гемоглобинни камайиши, лейкопения, мутлоқ нейтропения ва тромбоцитопения.\nТез-тез эмас: белда оғриқ, артралгия.\nТез-тез эмас: фарингит, ринит.\nТез-тез: инфекция, миалгия, иситмалаш, гриппга ўхшаш белгилар, чарчоқлик.\nТез-тез эмас: кучли терлаш, лимфоаденопатия.\nМаҳаллий ножўя самаралари пайдо бўлганида кремни сув билан, совун билан ювиб ташлаш керак. Тери реакциялари йўқолганидан кейин даволашни тиклаш мумкин.\nИмихимодга ёки кремнинг ҳар қандай компонентига ўта юқори сезувчанлик. 18 ёшгача бўлган болалар (маълумотларнинг йўқлиги туфайли).\nИмихимодни, бошқа дори воситалари билан, шу жумладан иммунодепрессатлар билан ўзаро таъсири ўрганилмаган. Имиходни тери орқали минимал сўрилиши тизимли таъсирга эга препаратлар билан ўзаро таъсирини чеклаши керак.\nАлдараТМ креми фақат шикастланган соҳаларга суртилади.\nКремни шиллиқ пардаларга тушишидан сақланиш керак.\nКўзга тушишидан сақланиш керак. Крем кўзга тушганида сув билан ювиш тавсия қилинади.\nАлдараТМ креми уйқудан олдин қўлланади. Кремнинг ошиқча миқдорини қўллаш ёки узоқ вақт қўллаш, терида яққол маҳаллий реакция чақириши мумкин.\nОчилган саше-пакетини қайта қўллашга йўл қўйилмайди.\nКремни қўллашдан олдин ва кейин қўлларни яхшилаб ювиш керак.\nХатна қилинмаган эркаклар олат тагида жойлашган ўткир учли кандиломаларни даволашда жароҳат соҳасини асосий олатни тортиб туриб, ҳар куни ювишлари керак. Фимознинг бошланғич белгилари аниқланган ҳолда даволашни дарҳол тўхтатиш тавсия қилинади.\nАгар препаратга маҳаллий реакция бемор учун жиддий ноқулайликка сабаб бўлса, яна агар крем қўлланган соҳада инфекция пайдо бўлса, даволашда бир неча кунга танаффус қилишга рухсат берилади. Инфекция холларида зарур чоралар кўрилади.\nАлдараТМ креми терининг яллиғланиш касалликларини зўрайишини чақириши мумкин.\nАлдараТМ кремини бошқа дори воситалари ёки хирургик даволашдан кейин тери битмагунича қўллаш мумкин эмас.\nОчиқ яралари ёки жарохатлари бўлган сохаларда, улар битмагунича АлдараТМ креми билан даволашни бошлаш мумкин эмас.\nМетилпарагидроксибензоат, пропилпарагидроксибензоат, цетил спирти ва стеарил спирти тўлдирувчилари аллергик реакциялар чақириши мумкин.\nЮқори сезувчанлик реакциялари аниқланганда даволашни тўхтатиш керак.\nАлдараТМ препарати билан даволаш вақтида окклюзион боғловни қўллаш тавсия этилмайди.\nИмихимодни тавсия этилганидан юқорироқ дозаларда қўллаш, оғир маҳаллий реакцияларни ривожланиш хавфини ошишига олиб келиши мумкин.\nАлдараТМ креми қўлланаётган даврда, қуёш нурларининг таъсиридан (шу жумладан қуёш ёруғлигидан) сақланишни минималлаштириш керак, чунки қуёш нурларидан куйиш хавфи мавжуд.\nИмиходни бевосита вирусларга қарши ва цитотоксик таъсирга эга эмаслиги туфайли, даволаш ўтказилганидан кейин генитал ва перианал соҳаларда янги кандиломалар пайдо бўлиши мумкин.\nҲозирги вақтда мавжуд бўлган билимлар асосида уретрал, интравагинал, цервикал, ректал ёки интраанал ўткир учли кандиломаларни АлдараТМ креми билан даволаш тавсия қилинмайди.\nЖинсий алоқадан олдин АлдараТМ кремини тери юзасидан ювиб ташлаш керак.\nАлдараТМ креми презерватив ёки вагинал диафрагмаларнинг самарасини пасайтириш қобилиятига эга, шунинг учун ҳомилага қарши воситаларни, АлдараТМ креми қўлланганида қўллаш тавсия этилмайди. Контрацепциянинг муқобил усулини танлаш керак.\nИммунтанқислиги бўлган беморларда Алдара™ кремини такрорий қўллаш тавсия этилмайди.\nҲомиладорликда қўллаш қатъий кўрсатмалар бўйича, агар она учун кутиладиган фойда ҳомила учун потенциал хавфдан юқори бўлган ҳолда мумкин. Лактация даврида препаратни қўллаш зарурати туғилса эмизишни тўхтатиш керак.\nПрепаратни транспорт воситаларини бошқариш ва механизмлар билан ишлаш қобилиятига таъсири ўрганилмаган.\nАлдараТМ креми сиртга қўлланган ҳолда препаратни тери орқали сўрилишининг пастлиги туфайли тизимли дозани ошириб юборилишини эҳтимоли кам.\nТасодифан имихимод 200 мг дозада, бу тахминан 16 пакет–саше ичидагисига мувофиқ келади, ичга қўлланганида кўнгил айниши, қусиш, бош оғриғи, миалгия ва иситма кузатилиши мумкин. 200 мг дан ичга бир неча дозалар қабул қилинганида клиник нуқтаи назардан жиддийроқ ножўя самараси ичга ёки вена ичига суюқликни юбориш йўли билан бартараф қилинадиган артериал гипотензия ҳисобланади\nСиртга қўллаш учун 5% ли крем. 250 мг крем полиэтилен плёнка, полиэфир плёнка ва алюмин фольгадан ташкил топган кўп қаватли плёнка пакетларда; термосварка билан беркитилган. 12 пакетчалар қўллаш бўйича йўриқномаси билан бирга картон қутига жойланган.\nОчилган саше-пакетчаларни такрорий ишлатишга йўл қўйилмайди.


Ўзбекистон ноширлари Минскдаги 28-халқаро китоб кўргазма-ярмаркасида иштирок этди\nТОШКЕНТ, 23 февраль. /«Дунё» АА/. Жорий йил 18-21 февраль кунлари Беларусда «Китоб инсонлар ва мамлакатларни бирлаштиради» шиори остида 28-Минск халқаро китоб кўргазма-ярмаркаси бўлиб ўтди, деб хабар бермоқда «Дунё» АА мухбири.\nАхборот ва оммавий коммуникациялар агентлиги ташаббуси билан ушбу нуфузли тадбирда ўзбек ноширларининг иштироки ҳам таъминланди.\n2021 йилда Мустақил Давлатлар Ҳамдўстлиги ташкил топганига 30 йил тўлади. Шу муносабат билан, МДҲ мавзуси бу йилги Минск халқаро китоб кўргазма-ярмаркасининг марказий экспонанти, деб эълон қилинди\nКўргазманинг марказий экпозицияси «Ягона умумий уй» тарзида рамзий жиҳозланди. Хусусан, «Меҳмонхона» экспонатида МДҲга аъзо мамлакатларининг «Китоб санъати» халқаро танлови Гран-при соҳиблари томонидан тақдим этилган китоблар жой олди. «Ёзувчи кабинети» хонасида эса МДҲ таркибидаги барча давлатларнинг энг сара бадиий китоблари жой олди. Шунингдек, «Болалар хонаси», «Ошхона» ва шунга ўхшаш қатор «тимсолли» бўлимлар ўз йўналиши бўйича иштирокчи давлатларнинг нодир асарларини тақдим этди.\nХалқаро кўргазма-ярмарка доирасида, шунингдек, илк марта давлат нашриётлари томонидан LitUp адабий стартапда ғолиб бўлган асарларни чоп этиш мақсадида лойиҳалар танлови ҳам ўтказилди.\nПандемия шароитига қарамай, санитария-гигиена қоидаларига амал қилган ҳолда ташкиллаштирилган халқаро китоб кўргазма-ярмаркасида 20 давлатдан 281 экспонат иштирок этгани унинг нуфузи ортиб бораётганидан дарак бермоқда. Жумладан, мамлакатимизнинг Ғафур Ғулом номли, «Ўзбекистон», «Ўқитувчи», «Янги аср авлоди» каби етакчи нашриётлари вакиллари тарихий, илмий, публицистик, адабий-бадиий жанрларга оид сара китоблар жамланмаларини тақдим этди.\nТаъкидлаш жоизки, ноширлик ва матбаа соҳаси маданиятини намоён этувчи ушбу халқаро китоб кўргазма-ярмаркасида ўзбек ноширларининг ишлари муносиб баҳоланди.\nGrace меъморий бюроси Ўзбекистондаги янг...\nДубайда Наврўзга бағишланган онлайн-“дав...\nзбекистоннинг Дубай шаҳридаги Бош консулхонаси томонидан Бирлашган Араб Амирликлари (БАА)д...


BBC Uzbek - Dunyo - Дамашқда яна тўқнашувлар содир бўлган\nСўнгги янгиланиш 27 октябр 2012 - 08:48 GMT\nЯрашувга қарамасдан, Дамашқда зўравонликлар давом этган\nИйд ал-Адҳа(Қурбон Ҳайити) кунлари Сурияда оташкесим эълон қилинганига қарамасдан, жума куни Дамашқ жанубидаги Даф ал-Шук туманида автомашина портлатилиши натижасида беш киши ҳалок бўлган, камида 30 киши яраланган.\nПортлаш жойи ўйин майдончаси яқинида бўлгани сабабли қурбонлар орасида болалар борлиги айтилмоқда.\nКузатувчилар портлаш ярашувни барбод қилиши мумкинлиги ҳақида хавотир билдирганлар.\nҲодиса учун масъулиятни ҳозирча ҳеч қайси гуруҳ бўйнига олмаган.\nБМТ ва Араб Лигаси махсус элчиси Лаҳдар Браҳимий воситачилигида эришилган оташкесим жума куни соат 6 да кучга кирган.\nБироқ маҳаллий фаолларга кўра, зўравонликлар жойларда давом этгани ва мамлакат бўйича 60 га яқин одам ўлдирилгани ҳақида хабарлар бор.\nЧоршанба куни жаноб Браҳимий Башар ал-Ассад ҳукумати уруш ҳаракатларини тўхтатишдан манфаатдор эканлиги, бироқ кўп сонли жангари гуруҳларнинг бу борада якдил розиликларини олиш осон бўлмаслигини билдирган эди.\nЖумладан, Суриядаги Ал-Нусра исёнчи гуруҳи оташкесим шартлари уларга таълуқли эмаслигини айтиб, пайшанба куни бир неча бомба ҳужумларини содир этишган.


Ҳафтанинг қизиқарли фотосуратлари - 20.01.2020, Sputnik Ўзбекистон\nГермания пойтахтида халқаро мода ҳафталиги Berlin Fashion Week 2020 ўтказилди. Дмитрий Медведев бошчилигидаги ҳукумат истеъфога чиқди. 20.01.2020, Sputnik Ўзбекистон\n13:49 20.01.2020 (янгиланди: 19:22 20.01.2020)\nЎзбекистонда эса Ватан ҳимоячилар куни нишонланди.\nҲафтанинг энг қизиқарли фото-суратларини Sputnik фотожамланмасида томоша қилинг.\n© Sputnik / Dmitry Astakhov / Фотобанкка ўтишРоссия президенти Владимир Путин ва Россия бош вазири Дмитрий Медведев, 2020 йил 15 январь. Шу куни Медведев ҳукумат тўлиқ таркибда истеъфога чиқишини эълон қилди.\nРоссия президенти Владимир Путин ва Россия бош вазири Дмитрий Медведев, 2020 йил 15 январь. Шу куни Медведев ҳукумат тўлиқ таркибда истеъфога чиқишини эълон қилди.\n© Sputnik / Ilya Naimushin / Фотобанкка ўтишКрасноярск Енисей дарёси олдида чиниқиш клуби аъзолари.\nКрасноярск Енисей дарёси олдида чиниқиш клуби аъзолари.\n© REUTERS / AAP Image / Darren EnglandАвстралиянинг Бирва шаҳридаги Ёввойи ҳайвонот боғи шифохонасида автоҳалокатлар, итларнинг ҳужумлари, ўрмон ёнғинлари ва қурғоқчилик туфайли кенгурулар асраб қолинди.\nАвстралиянинг Бирва шаҳридаги Ёввойи ҳайвонот боғи шифохонасида автоҳалокатлар, итларнинг ҳужумлари, ўрмон ёнғинлари ва қурғоқчилик туфайли кенгурулар асраб қолинди.\n© Sputnik / Рамиз БахтияровВатан ҳимоячилар куни "Халқлар дўстлиги" саройида байрамона концерт берилди.\nВатан ҳимоячилар куни "Халқлар дўстлиги" саройида байрамона концерт берилди.\n© AFP 2018 / Bullit MarquezФилиппинда Таал вулқони отилиши.\nФилиппинда Таал вулқони отилиши.\n© МИД РФРоссия Ташқи ишлар вазири вазифасини бажарувчи Сергей Лавров Ўзбекистон президенти Шавкат Мирзиёев билан учрашди.\nРоссия Ташқи ишлар вазири вазифасини бажарувчи Сергей Лавров Ўзбекистон президенти Шавкат Мирзиёев билан учрашди.\n© МИД РФРоссия Ташқи ишлар вазири вазифасини бажарувчи Сергей Лавровнинг Ҳиндистонга ташрифи.\nРоссия Ташқи ишлар вазири вазифасини бажарувчи Сергей Лавровнинг Ҳиндистонга ташрифи.\n© AFP 2018 / Patrick BazБейрутда намойишчилар ва полиция билан тўқнашуви.\nБейрутда намойишчилар ва полиция билан тўқнашуви.\n© REUTERS / Annegret HilseБерлин мода ҳафталиги вақтида фаоллар акцияси.\nБерлин мода ҳафталиги вақтида фаоллар акцияси.\n© AFP 2018 / Munir Uz Zaman Бангладешнинг Тонгги шаҳри, намойишчилар поездда келмоқда.\nБангладешнинг Тонгги шаҳри, намойишчилар поездда келмоқда.\n© AFP 2018 / Ulises RuizДизайнер Рейн Диаз коллекцияси намойиши.\nДизайнер Рейн Диаз коллекцияси намойиши.\n© Sputnik / Рамиз Бахтияров Ўзбекистон Марказий сайлов комиссияси парламентнинг юқори палатаси - Сенатга ўтказилган сайловлар натижаларини эълон қилди.\nЎзбекистон Марказий сайлов комиссияси парламентнинг юқори палатаси - Сенатга ўтказилган сайловлар натижаларини эълон қилди.\n© AFP 2018 / Lionel BonaventureПарижда пенсия ислоҳотига қарши намойишлар вақтида.\nПарижда пенсия ислоҳотига қарши намойишлар вақтида.\n© Sputnik / Alexander Kryazhev / Фотобанкка ўтишКемерова вилоятида ҳарбий ўқув машғулотлар ўтказилди.\nКемерова вилоятида ҳарбий ўқув машғулотлар ўтказилди.\n© REUTERS / Kim Kyung HoonЯпония марафон.\n© Jordan StraussCritics' Choice Awards тақдимотида актриса Энн Хэтэуэй ва Адам Шульман.\nCritics' Choice Awards тақдимотида актриса Энн Хэтэуэй ва Адам Шульман.\n© Sputnik / Grigory Sysoev / Фотобанкка ўтишРоссиялик фигурачи Аполлинария Панфилова.\nРоссиялик фигурачи Аполлинария Панфилова.\n© Sputnik / Pavel Lvov / Фотобанкка ўтишВьетнамдаги Vinpearl Safari park\nВьетнамдаги Vinpearl Safari park\n© REUTERS / Annegret HilseГермания пойтахтида халқаро мода ҳафталиги Berlin Fashion Week 2020 ўтказилди.\nГермания пойтахтида халқаро мода ҳафталиги Berlin Fashion Week 2020 ўтказилди.\n© Sputnik / Mikhail Voskresensky / Фотобанкка ўтишСурияликлар тоғли ҳудудлардан машиналарда қор ташишмоқда.\nСурияликлар тоғли ҳудудлардан машиналарда қор ташишмоқда.


Аҳоли хонадонида боқилаётган чорва ҳайвонларини касалликлардан асраш бўйича тавсиялар - Ўзбекистон Республикаси Қишлоқ хўжалиги вазирлиги\nАҳоли хонадонида боқилаётган чорва ҳайвонларини касалликлардан асраш бўйича тавсиялар\nОила аъзоси агар тери касалликлари билан касалланган бўлса, тана аьзоларида шилинган, кесилган, майда яралар тошган ҳолларда шифокорнинг рухсатисиз чорва молларига хизмат кўрсатиши ва сигир соғиши мумкин эмас.\nУй ҳайвонларини парваришлашнинг асосий шарти ўз вақтида ва узлуксиз озиқлантиришдир (оғилхонада парваришлаш даврида моллар ёзда тайёрланган озуқа билан боқилади).\nҚорамолни хонадонда боқишда аввало, бу мол қайси йўналишда боқилаётганлигига эьтибор қаратилиши лозим. Агарда сут йўналишида боқилаётган бўлса рационида майдаланган кўк ўт, пичан, лавлаги, сифатли концентрат ем бўлиши керак.\nҚорамолларни сақлаш хоналари, яьни оғилхоналар кенг, ёруғ ва ҳаво алмашиши учун ромлар бўлиши керак. Молхона яхши таьмирланган, деворлари, охури оҳак билан дезинфекцияланган, барча тешик-тирқишлар ёпилган бўлиши керак. Оғил яхши шамоллатиладиган, сийдик оқиб кетадиган нов бўлиши лозим.\nМолларнинг ўзини иложи бўлса ҳар куни, бўлмаса, ифлосланганда тозалаб, қашлаб туриш даркор. Бунинг учун қашлагичдан фойдаланилади. Агар қорамол жуда ифлосланиб кетган бўлса илиқ сувда ювилади. Бу тадбирни ёзда доимо бажариб туриш лозим, чунки тоза тери ҳашаротларни ўзига камроқ жалб этади. Сигирни чўмилтириб туриш ёки сув сепиш ҳам самаралидир.\nМолхона қуришда меьёрларга риоя қилиш лозим. Сигирлар учун оғилхона узунлиги 160–200 см, кенглиги 130–150 см. дан кам бўлмаслиги керак. Охур пастроқ бўлади – моллар бўйнини эгиб, аммо чўзилмасдан озиқланиши керак.\nОхурни, яхшиси тўғри бурчакли эмас, овалсимон қилиб, яни тепа томони 80 см, пастини 50 см. дан кам бўлмаган кенгликда қуриш мақсадга мувофиқдир. Унинг ҳажми бир маротабалик озуқа сиғадиган бўлиб қолмасин, бўрдоқига боқилаётган молларнинг суви олдида бўлгани маьқул.\nЮқумли касалликлар ва ҳашаротларга қарши кураш тадбири сифатида ҳамиша молхона атрофини тоза сақлаб, гўнгини кунига икки марта йиғиштириб олиш, ҳашаротларни қувадиган эритмалар билан молларга ишлов бериб туриш тавсия этилади.\nЯнги эритилган оҳак жуда кучли дезинфекциялаш хусусиятига эга. Шунинг учун молхона деворлари тез-тез оҳак билан бўялса, бу молхонанинг санитария ҳолатини ва ҳаво тозалигини яхши даражада сақлаб туради.\nЧорва моллари орасида учрайдиган бир қатор юқумли касалликлар борки, уларни олдини ва хавфсизлик чораларини кўриш лозим.\nБу касалликда ҳайвон жуда ҳам бўшашиб, иштаҳаси йўқолади, тана ҳарорати 41–42,5ºС га кўтарилади, шиллиқ пардалари кўкаради, ҳайвон ҳаллослайди.\nКўп ҳайвонларнинг терисида шишлар пайдо бўлади, қорамол вақти-вақти билан безовталанади, ич кетиши ва сийдик қизариши каби клиник белгилар намоён бўлади.\nБруцеллёз касаллиги (қораоқсоқ касаллиги). Мазкур касалликда ҳайвонларда ҳомила тушиши, йўлдошнинг ушланиб қолиши касаллик белгилари бўлиб ҳисобланади. Ҳомиланинг тушиши кўпгина ҳолларда буғозликнинг иккинчи ярмида кузатилади, касаллик инсонга юқади.\nБундай белги билан касалланган ҳайвонларга аниқ диагноз қўйилгунча сутини истеьмол қилмасдан туриш керак.\nҚутуриш касаллиги. Бу касаллик билан барча турдаги иссиқ қонли ҳайвонлар ва шунингдек одамлар ҳам касалланади.\nСальмонеллёз касаллиги. Касаллик билан бузоқлар 10 кунлигидан 2 ойлик ёшгача зарарланади. Касаллик сут, обрат орқали ва нафас олиш жараёнида юқиши мумкин.\nТуққандан кейинги фалажлик касаллиги. Касаллик туғишдан кейин рўй беради. Сигирлар кўп миқдорда сут ишлаб чиқариши давомида катта миқдорда кальций ва бошқа қимматли минерал моддаларни организмдан чиқариб юбориши натижасида вужудга келади.\nОғиз сутини бузоққа тўлиқ тўйганича эмизилади. Бузоқ иссиқроқ жойда сақланади, айрим кишилар молхонасида махсус бузоқхона ҳам қурдиради ва унга эркин қўйиб юборади.\nСигирни сақлайдиган жой тоза бўлиб, нам бўлмаслиги керак. Молхона ҳар 3–5 кунда исириқ (адарасмон) тутатилиб, дезинфекция қилиб турилади.\nБузоқни соғлом қилиб ўстириш учун, бузоқ ўзи озиқланадиган давргача, яьни 40 чиққанча эмчакнинг 2 та сўрғичини бузоқ эмиши учун қолдириш шарт.\nБузоқни ҳар куни тоза ҳавода яйратиш, яьни бўш қўйиш керак. Бошқа озуқалар билан озиқлана бошлагандан кейин қўшимча озиқлантирилади.\nСигирларни боқишда озиқлантиришга катта эьтибор бериш лозим, уй шароитида боқилаётганда берилаётган озуқага ёт нарсаларнинг бўлмаслигига эьтибор бериш зарур.\nСигирлар дамлатадиган озуқаларни истеьмол қилиб, дамлаб кетса қуйидагиларни бажариш лозим. Ҳайвонни югуртириш, тоза сут ичириш, устидан яхтак сув қуйиш, оғзига яхши чайналадиган дарахтларнинг (толнинг) новдасидан солиб боғлаб қўйиш.\nЧўл, дашт зоналарида яйловга боқиладиган ҳайвонларда дала каналари ҳайвонларда учраши мумкин. Канани эса ўлдирувчи воситалар билан (керосин, какра қайнатмаси ва бошқа замонавий дезинфекторлар) ювиш керак.\nҲайвон сақланадиган молхонани, ҳайвон молхонадан чиққандан кейин (баҳорнинг охири, ёз ойларининг бошларида) тозалаб, оҳаклаб қўйиш керак. Ҳайвон молхонага кириш олдидан ҳам шундай қилиш лозим.\nСигир туққандан кейин, тезда қуйга келиб, янгидан қочириш учун уни ҳар куни энг камида 1–1,5 км юргизиш зарур.\nҚорамолларни бўрдоқига боқишда салқин, қоронғироқ жой мақсадга мувофиқ бўлади. Берилаётган озуқага эьтибор бериш керак ҳайвонни озуқа билан бўктириб қўймаслиги лозим.\nЁз кунлари ҳар куни чўмилтирилса семириб, тозаланади. Семираётган мол жуда нозик дидли бўлади, агар озуқани кўнгилдагидай емаса, бошқасига алмаштириш зарур.\nПаррандаларни касалликлардан асраш\nЖўжа ва товуқларни касалликлардан ҳимоя қилиш учун қуйида келтирилган режа асосида эмлаш мақсадга мувофиқдир.\n1 кунлигида мускул орасига\n7–8 кунлигида сув билан\n14 кунлигида бурнига 2 томчи\n17–18 кунлигида сув билан\n35 кунлигида бурнига 2 томчи\n43 кунлигида оғзига 5 томчи\n45 кунлигида кўзига 1 томчи\n65 кунлигида бурнига 2 томчи\n80 кунлигида кўзига 1 томчи\n90 кунлигида бурнига 2 томчи\n105 кунлигида оғзига бурнига 5 томчи\n12. Оспа птиц\n115 кунлигида қаноти остига\n115 кунлигида мускул орасига\nЖўжаларга дастлабки кундан бошлаб А, Д, Е, С ва В гуруҳига кирувчи витаминларни меьёридаги миқдорларда бериб борилиши, кўпчилик юқумсиз касалликларнинг олдини олиб, жониворларни соғлом ўсиб-етилишида муҳим аҳамиятга эга.\nШунингдек, паррандалар озуқасига турли микро ва макроэлементлар ҳамда бошқа қўшимчаларнинг бериб борилиши ҳам мақсадга мувофиқдир.\nПаррандаларни озиқлантиришда 1 бош паррандага сарф қилинадиган комбикорма миқдори:\nҒоз ва ўрдакларни сақлашда юқоридагилардан ташқари уларга чўмилиш ҳавзаси бўлиши керак.\nҚишлоқ хўжалик ҳайвонларини сақлаётган ва турган оғилхоналарга паррандаларни (товуқ, ўрдак, ғоз) киришига йўл қўймаслик зарур.\nҚуёнларни касалликлардан асраш\nҚуёнларнинг пастереллёз (геморрагик септицемия) касаллиги жуда оғир ва мураккаб кечувчи ўта ҳавфли касаллик ҳисобланади. Касалликда ўпка, юрак, қон томирлар тизими, ичаклар ва бошқа аъзоларда сепсис, геморрагик яллиғланиш, қон қуйилишлар каби оғир жароҳатлар рўй бериши натижасида ҳайвонлар кўплаб нобуд бўлади. Пастереллёз касаллиги баҳор ва ёз ойларида кенг ривожланади. Бунга иқлимнинг кескин ўзгаришлари ҳамда турли стресслар каби омиллар қўшимча сабаб бўлади.\nҚуёнлар орасида юқорида номлари келтирилган касаллик билан касалланган қуёнларнинг ўлиш даражаси 80–85 фоизгачани ташкил этади. Касалланган қуёнларни даволаш ва касалликка қарши курашиш тадбирлари учун катта маблағ сарфланади. Касалланиб тузалган қуёнлар ўсиш ва ривожланишдан ортда қолади ҳамда касаллик қўзғатувчисини ташувчи бўлиб қолади.\nҚуёнларнинг юқумли (пастереллёз, сальмонеллёз, геморрагик септицемия, қуёнлар улати ва бошқа) касалликларни олдини олиш учун ўз вақтида касалликларга қарши эмлаб турилса мақсадга мувофиқдир. Шунингдек кўп ҳолларда қуёнлар орасида инвазион касалликлардан кокцидиоз, стронгилёз, аскаридиоз, трихинеллёз касалликлари учраб туради. Мазкур касалликларни олдини олиш учун ҳар икки ойда бир марта гельминтларга қарши антигельминтик препаратлардан қўллаб туриш мақсадга мувофиқ.


Карантинда қурбонлик қилиш вожибми? | Qalampir.uz\nКарантинда қурбонлик қилиш вожибми?\nИнтервью\t29 Июль 18:15 10892\nДунё мусулмонлари, жумладан Ўзбекистон иккинчи ҳайитни ҳам пандемия шароитида кутиб оляпти. Рамазон ҳайитидан фарқли ўлароқ Қурбон ҳайитида одамлар қурбонлик қилиб, уни тарқатишга одатланган. Аммо пандемия шароитида бу савобли ишларни ҳам маълум қоидалар асосида ўтказиш мақсадга мувофиқ бўлади.\nQALAMPIR.UZ мухбири карантин чекловлари ўрнатилган вақтда Қурбон ҳайитини нишонлаш ва қурбонлик қилиш борасида Тошкент шаҳар бош имом-хатиби ўринбосари, “Қозиробод” жомеъ масжиди имоми Абдуқаҳҳор домла Юнусов билан суҳбатлашди.\n– Бисмиллаҳир Роҳманир Роҳийм Алҳамдулиллаҳ ассалоту вассалам ала росулиллаҳ амма бат Ассалому алайкум ва раҳматуллаҳи тала ва баракатух. Азиз юртдошлар, барчаларингизни кириб келаётган Қурбон ҳайити муносабати билан чин қалбдан муборакбод этамиз.\nАллоҳ субуҳана хува таоло бутун дунё халқларига тинчлик осойишталик офият файз баракатни Аллоҳнинг ўзи насиб айласин.\nАзизлар байрамлар жуда кўп лекин, байрамлар ичида энг сараларидан, мусулмон халқлари учун мақталган байрамлардан бири бу – Қурбон ҳайити. Қурбон ҳайитида энг яхши мақтаган амаллардан бири бу қурбонлик қилиш. Жонлиқ сўйиш. Келинг азизлар буни ҳам тарихига тўхталиб ўтсак.\nИброҳим Ҳалилуллоҳ ўғиллари Исмоил алайҳиссалом Аллоҳ таоло соффат сурасида марҳамат қилиб айтади: “Вақтики Иброҳим алайҳиссалом фарзандлари отаси билан юрадиган пайт бўлиб қолган бир вақтда, шундай холат рўй бердики, Иброҳим Ҳалилуллоҳ Аллоҳ таоло баён қилганидек эй ўғилчам мен туш кўрдим тушимда сизни қурбонлик қилаётган эканман. Бунга нима дейсиз” деганда, Исмоил алайҳиссалом оталари Иброҳим Алайҳиссаломга эй отажон сиз нимани кўрган бўлсангиз нимага буюрилган бўлсангиз мана шу нарсага амал қилинг, албатта мени сабр қилувчилардан топасиз деган. Исмоил Алайҳиссаломнинг ўз оталарига итоати, мухаббатини исхор этади. Бу осон иш эмас эди, чунки бугун мана шу холатдан биз ўзимиз учун катта ибрат олишимиз мумкин. Фарзандлар ў ота-онаси томонидан ҳалол покиза ишга буюрилганда лаббай отажон-онажон дейишимиз Пайғамбарларнинг улуғ суннатлари эканлигини билишимиз мумкин бўлади.\nҚурбонлик ҳақида айтсак. Аллоҳ таолодан Иброҳим Алайҳиссаломга “ўғингни қурбонлик қил”, деган амр бўлди. Бу эса синов, имтиҳон эди. Шу вақтда Иброҳим Ҳалилуллоҳ фарзандлари энди қурбонлик қилмоқчи бўлган вақтларида улар имтиҳондан чиройли ўтдилар. У вақтигача шайтон қанчадан қанча васваса қилди. Исмоил Алайҳиссаломнинг бу итоатлари учун Аллоҳ таоло томинидан Жаннатдан бир қўй билан мукофотланди. Шу тариқа Ҳажга келувчилар ҳам инсон фарзандини эмас балки бир жонлиқ сўйишликга амир бўлди вожиб бўлди мусулмонлар зиммасида. Бу эса ҳамма мусулмонларигагина эмас балки, маълум вақтларда нисобга етган кишиларгина бу ибодатни амалга оширишлари ўринли бўлади. Бугун халқимиз орасида турли гап сўзлар тарқалди. Бу байрам йилда бир маротаба бўлгани учунми уларни тўғри тушуниш керак. Лекин ҳар ким ўзини ишини қилишлиги ва ўша ишни бажарувчи ҳам устаси бажаришлиги мақсадга мувофиқ бўлади деб ўйлаймиз. Баъзи кишилар “арафа куни қурбонлик қилса бўлади, ёки ундан олдин қилса бўлади” деган сўзларни айтишяпти. Йўқ ўрнига ўтмайди, оддий садақа бўлади.\nҚурбонлик ибодатини бажаришимиз албатта ҳайит кунларидан бошлаб, ҳайитнинг учинчи куни Аср вақтигача давом этади. Буни эсдан чиқармайлик.\nҚўйга пулим етмаяпти ва ўрнига хўроз сўйсам бўладими каби саволар туғилиши табиий. Йўқ бўлмайди. Агар сиз қўй сўйишликга имкониятингиз бўлса, демак сўйинг. Баъзи ҳолатларда вожиб, баъзида эса суннат бўлади. Пули нисобга етган, закот беришга қодир кишилар бўлса, уларга қўй сўйишлик вожиб бўлади. Закот беришга қодир эмас лекин қурбонликни ният қилса, уларга ҳам қурбонлик савоб бўлади. Аммо арафа ва ундан олдинги кунларда сўйишлик дуруст эмас.\nХалқимизни қизиқтираётган яна бир савол қурбонликни қандай амалга оширамиз. Байрам кунлари карантин ҳолатида ҳамма жой ёпиқ бўлади дейишяпти. Мусулмон одам фаросатли бўлади, мусулмон одам тадбир тадоригини доимо қўллаб юради. Биз узоққа бормаймиз тўғрисини айтиш керак, карантин узоқ вақтга чўзилади деса, керак бўлса йиллаб етадиган таомларни, рўзғорларни босиб қўйганларни ҳам кўрдик. Демак биз биргина қўйни сўйишликга имкон топа олмасак қандай бўлади. Биз бугундан имконини қилсак, қизиқайлик қўй қаерда сотиляпти, қанча бўляпти, уни нархи келишиб олинади. Яна бир нарсани унутмайлик, карантин ҳолатида сўймаса ҳам бўлади дейилса, вожиб бўлган кишилар зиммасидан бу амал соқит бўлмайди. Кейин ақли кириб қолгандан кейин энди сўйишим керак деса, сўядиган жонлиқни пули садақа бўлади. Бу ҳайит кунидан кечикиб қолса, буни ҳам эсдан чиқармайлик.\nЮртдошларимизни қизиқтираётган яна бир савол, бу гал Ҳайит намози ўқилмагани сабабдан қурбонликларимиз қайси вақтда амал қилади. Бу ҳақда ҳам жуда кўп гаплар тарқалди. Динга, шариатга мурожаат қилсак. Агар умуман ҳайит намози ўқилмайдиган ерлар бўлса жонлиқларни кун чиқанидан сўнг сўйиш мумкин бўлади. Бизни ҳам шароитимиз худди шундай. Пандемияга тўғри келганлиги учун кун чиққанидан сўнг, имконият топган одам тонг отишидан олдин Зикр тасбеҳ қилинса, Зуҳо намозини адо этиб ундан сўнг жонлиқ сўйилса нур устига аъло нур бўлади ИншаАллаҳ. Яна бир нарсани эсдан чиқармайлик азизлар, битта қўйни уч-тўртта одам номидан сўйилмайди. Битта қўй бир одам номидан сўйилади. Бу ҳам мўътабар китобларимизда фатволарда келтирилган.\nҚурбонлик гўштларидан кимлар истеъмол қилиши мумкин. Аввало қурбонлик гўштидан қурбонлик қилувчиларни ўзлари ҳам истеъмол қилишликлари мумкин бўлади. Тасаввур қилинг сиз қурбонлик қилишингиз ҳақида бирор яқинингизга айтдингиз. Агар сиз қурбонлик қилаётган жойингиз уйингиздан узоқда бўса, ўша ерда истиқомат қилувчиларга ҳам улашишлик дуруст бўлади. Энг аввало мискин, бева бечора, фақирларга ҳатто тўқлар ҳам қурбонлик гўштидан истеъмол қилишлиги дуруст бўлади.\nЯна бир нозик масалани эслаб ўтиб кетишимиз мумкин. Бугун юртдошларимизнинг орасида кўп қаватли уйда истиқомат қилувчилар ҳам бор. Баъзилар шуларга билиб-билмасдан, тушуниб-тушунмасдан маслаҳат беради: “сен қурбонлик қилмоқчимисан, қўйни 9-қаватгача олиб чиққин”, деб. Йўқ азизлар, нафақат 9-қават. Ўша кўп қаватли бинонинг остида, ишхонада бўладими, мусулмон одам жонлиқни қурбонлик қилишни ният қилган бўлса, Аллоҳ таоло ниятига эриштиради.\nТарқатиш борасида ҳам ҳақдор кишиларга тарқатиш, яъни ўша гўштни еб, уни ҳақига дуо қиладиган кишилар бор, қўшниларимиз, қариндошларимизнинг ҳам энг фақирларидан бошласак, мақсадга мувофиқ бўлади.\nБиласизми, бу мақталган амал бўлгани учун қурбонлик қилаётган одам ўз номидан сўяди. Агар вакил бўлса, мисол учун, бир одам менга номимдан қўй сўйинг деса, бу қўй ўз номимдан демайман, бу мантиққа ҳам тўғри келмайди. Сўйганда ҳам одоби билан соғлом қўйни сўйиш тавсия қилинади.\nОтамни, онамни номидан деб эмас, ота-онамни ҳам бу савобдан баҳраманд қилгин деган ният билан амалга оширилса, савоб бўлади.\nҚурбонлик масаласида нисобга етган ва нисобга етмаган деган масала туради. Нисобга етмаган, лекни қурбонликка йиғилган пул. Бирор аммами, тоғами, холами касал бўлиб турибди. Ўша пулни дори-дармонига берсам бўладими? Бўлади. Бугунги кунда савоби кўпроқ бўлади. Бу қурбонликни қасддан тарк этиш дегани эмас.\nЯна эслатмоқчи бўлганимиз. Бу улуғ муборак кунларда албатта, яқинларимизни кўнгилларини олишмиз, уларга яхшилик улашишимиз, агар хаста бўлса, уларнинг ҳақида дуо қилишимиз айни ўринли бўлади. Ўзи пандемия бўлмаган вақтда ҳайит куни уйма-уй фотихахонликка юришимиз бидат амал ҳисобланади. Лекни бир танишингиз вафот этди. Кўнгил учун ҳайит билан табриклашингиз мумкин. Энди бугунги кунларда бир одам вафот этса, фалончи меникига келмади деб гина сақлаш мусулмон кишига ярашмайди.\nМени танишларим орасида ҳам вафот этганлар, Яратганнинг ҳузурига сафар қилганлар кўп. Лекин ўзим ибрат бўлиб, карантин вақтида уларнинг хонадонига боришим тўғри эмаслигини назарда тутган ҳолатда телефон орқали кўнгил сўрайман.\nОз қолди азизлар. Сабр қилайлик. Аллоҳ таоло бу кунларни тезда кўтарсин. Ҳар бир нарсадан ҳикмат излаган халқимиз, шукуҳли онларга етиб келди десак муболаға бўлмайди. Чунки тўйлар жуда қисқарди. Кўп вақтдан бери тўй ўтказа олмаётган, катта тўй қилмасам, нима бўлади деётган кишилар, озчилик билан тўйларни ўтказиб олдилар. Аллоҳ бу ёшларга бахт-саодат, иқбол ато қилсин.\nСиз тўйни камтарона ўтказдингизми, энди қизингизга нарса юборишингиз на вожиб, на суннат, на мутахаб. Ҳар ким топганича ҳадя қилади. Шу учун куёв тарафга ҳам айтиб қўймоқчимиз. Эй азиз, қайноналар, қайноталар, муҳтарам оила бошчилари келинингиз тарафидан мол-мулк ёки рўзғорлик кутманг. Карантин вақтида байрамни оила даврасида нишонласа нур устига аъло нур бўлади.\nАллоҳ таоло хаста бўлгани кишилар соғайиб кетишларини насиб айласин. Ўзингизни эҳтиёт қилинг. Аллоҳ таоло бу эҳтиёткорлик борасида ҳаммамизга яхшиликлани насиб этса не ажаб.\n17 Октябрь 14:14 60471\n17 Октябрь 09:05 45932\n17 Октябрь 23:58 36797\n18 Октябрь 12:10 35345\n17 Октябрь 17:15 30854


"Реал" йилни "Барселона"дек якунлади!\n31 декабрь, 2020, 03:23\nТеглар:Реал Мадрид | Реал | Ла Лига\nУларда ҳам 1-1 ҳисобидаги дуранг...\nИспания Ла Лигаси 16-туридан ўрин олган "Эльче" - "Реал" Мадрид баҳси ўз ниҳоясига етди. Ўйинда 1-1 ҳисобидаги дуранг қайд этилди.\nДастлаб, 20-дақиқада Модрич боши билан дарвозани ишғол қилиб, ҳисобни очган бўлса, 2-тайм бошида "Эльче" ҳужумчиси Фидел пенальтидан ҳисобни тенглаштирди. Ўйин "Реал"нинг катта устунлигида ўтганлигига қарамай, тайм якунига қадар бошқа гол урилмади ва учрашув дуранг натижа билан якунланди. Шу тариқа, "Реал" 2020-йилни худди "Барселона" сингари 1-1 ҳисобидаги дуранг билан якунлаб олди. Каталонияликлар куни кеча "Эйбар" билан 1-1 ўйнаган эди.\nМадридликларда айни дамда очколар сони эса 33 тага етди. Улардан бир ўйин кам ўтказган "Атлетико"да эса очколар сони 35 та ва "матрасчилар" турнир жадвалини бошқариб боришмоқда.\nФидель Чавес 52'\nПримера Дивизион 16-тур\nЛука Модрич 20'\nСтадион: Estadio Martinez Valero 0 томошабин\nУчрашув якунланди! "Реал" 2020-йилни дуранг натижа билан якунлади. Матнли трансляция Абдулла Маннонов томонидан олиб борилди. Эътиборингиз учун раҳмат!\nГонсало Верду тўпни жонли девордан ошириб, тўғри дарвозага йўналтирди, Куртуадан эса фавқулодда суперсейв! Сўнгги сонияларда у жамоаси жонига оро кирди.\nДани Карвахаль ўйин якунида жамоаси зарарига ишлади: жарима майдони яқинида у рақибини чалиб йиқитди ва ҳакам жарима зарбаси белгилади. Хавфли вазият юзага келиши мумкин.\nКарим Бензема ҳужумда фол намойиш этди. Ҳакам буни илғади.\nКарвахальнинг жарима майдони ичига узатган тўпи ўз эгасига етиб бормади, ҳимоячилар яхши ўйнашди.\n"Эльче"да ҳам ўзгариш: Лукас Бойе ўрнига Гвидо Карильо майдонга тушди.\n"Реал"да ўзгариш: Марко Асенсио майдонни тарк этиб, ўрнига Винисиус Жуниор ўинни давом эттириш учун майдонга тушди.\nДарвозага йўлланган жами аниқ зарбалар статистикаси қуйидагича: 2-6!\nМарсело ажойиб плеймейкер эканлигини кўрсатиб қўйди, бироқ ҳимоячилар у ташкил қилган ҳужумни бартараф этишди.\nЗидан ҳам ўзгаришларни амалга оширди: Лукас Васкес ва Тони Кроос майдонни тарк этиб, уларнинг ўрнига Эден Азар ва Феде Вальверде ўйинга қўшилди.\nКроос бурчакдан тўпни ичкарига етказиб берди, бироқ ҳимоячилардан бири тўпни узоқлаштирди.\nМарко Асенсио ажойиб дриблинги билан зарба позициясига чиқиб борди ва зарба берди! Тўп бурчакка чиқиб кетди.\n"Эльче"да 2 ўзгариш: Эмилиано Ригони ва Виктор Родригес ўрнига Хорхе Альмирон ва Тете Моренте ўйинга қўшилди.\nМезбонлар аъзоси Гонсало Верду сариқ карточка билан огоҳлантирилди.\nФиделнинг ўзи бурчак тўпини ижро этди. хавфли вазият юзага келган бўлса-да, бундан натижа чиқмади.\nФидел Шивес дарвозага зарба беришга ҳаракат қилди, тўп эса рикошетдан сўнг майдон ташқарисига чиқиб кетди.\nКроос қизишиб кетди. Бош ҳакам унинг қўполлиги учун чўнтагидан сариқ карточка чиқарди.\nҚанотда тўпни қабул қилиб олган Карвахаль ичкарига ёриб кирди ва палапартиш вазият ичида зарба йўллади! Эдгар Бадиа ажойиб сейв намойиш этди.\nЛукас Бойе ўз техникасини намойиш этди ва дарвозага жарима майдони ташқарисидан туриб зарба йўллади. Тўп анча юқорилаб кетди.\nЗахира ишга солиниш арафасида. Азар ва бошқалар машғулотларни бошлашди.\nДани Карвахаль рақиб ҳужумини қўпол тарзда тўхтатиб қолганлиги боис сариқ карточка олди.\nУх қандай вазият! "Эльче" футболчилари 3 га 2 чиқиб кетди ва дарвозага аранг зарба йўллашга муваффақ булди! Бу сафар омад улардан юз ўгирди: тўп устуннинг ёнгинасидан ўтиб кетди.\n"Реал" тепган жарима зарбасини меҳмонлар ҳимоячилари осон бартараф этишди.\nКаземиро рақибининг оёғига қўпол тарзда ташланди ва бу сафар сариқ карточка билан жазоланди.\nВаскес жарима майдони ичига ёриб кирди ва 2 ҳимоячини ортда қолдириб дарвозага зарба берди! Дарвозабон Бадиа эса ўз ўрнида.\nМадридликлар рақиб майдонида тўпни бир-бирларига оширмоқда. Рақиб хатоси кутиляпти.\n"Реал" ҳужумда якуний ишни эплай олмаяпти. Ҳимоячилар рақибнинг зарбагача боришига йўл қўймаяапти.\n"Реал" бурчак тўпи тепади. Крооснинг узатмаси бу сафар бироз хавфлироқ чиқди.\nГООООООООООООООООООООЛЛЛ!!! Фидель Шавес тўпни дарвозанинг чап бурчагига йўналтирди, Куртуа тўп йўналишини топган бўлса-да, зарба кучлироқ чиқди ва ҳисобдаги мувозанат тикланди! 1-1!\nПенальти! Бош ҳакам нуқтани кўрсатди! Жаримадан узатилган тўпни дарвозага йўлламоқчи бўлган футболчини Каземиро йиқитиб юборгани боис ҳакам шу қарорга келди.\nЯна шу нуқтада қоидабузарлик. Каземиро ўйин қоидасини бузди. Мезбонлар яна жарима зарбаси тепади.\nКарвахаль рақибини қўполлик эвазига тўхтатиб қолди. Ҳакам жарима зарбаси белгилади. Жарима тўпини Марсело қайтарди, қайтган тўпни "Эльче" футболчиларидан бири дарвозага йўналтирди, бу сафар Каземиро ўзини кўрсатди!\nМарко Асенсио ҳужумда фол намойиш этди.\nРамос тўп билан. "Реал" ўз майдонида тўпни назорат қилмоқда.\n1-бўлим якунланди. "Реал" ҳисобда минимум устунлик билан 15 дақиқалик танаффусга йўл олмоқда.\nБироз тин оламиз.\nБош ҳакам 1-таймга 1 дақиқа вақт қўшиб берди.\nБиринчи таймда мадридликлар тўп назоратига урғу беришди: 33-67 кўринишидаги статистика ҳозирча намоён бўлмоқда.\nДарвозага йўлланган жами зарбалар сони: 1-7!\nМезбонлар аъзоси Хуан Санчес тўпга чиқиб келишда ўта қўпол ҳаракат қилди ва бош ҳакам томонидан оғзаки огоҳлантириш олди.\nЭмилиано Ригони жарима майдони ичидаги шеригига тўпни етказиб бермоқчи бўлди, бироқ унинг узатмаси Рамос томонидан блокланди.\nЙўқ, бу пенальти эмас! Бош ҳакам бу вазият учун пенальти белгилаш нотўғри деган хулосага келди, тўп "Эльче"га қайтарилди.\nБош ҳакам ВАРга мурожаат қилишига ишора қилди. Видеотакрорлар томоша қилинмоқда.\n"Эльче" футболчиси ўз жарима майдони ичида қўл билан тўпга тегиб юборди! "Реал" пенальтига эга бўлиши мумкин!\nДани Карвахаль ҳужумчини қўлидан тортиб қолди, қўполликни кўрган ҳакам эса ҳуштагини чалди. "Эльче" жарима зарбаси тепади.\nСерхио Рамос тўпни ҳужумдаги шериги Карим Бенземага етказиб бермоқчи бўлди, бироқ узатма ўта омадсиз чиқди.\nТони Кроос бурчакдан тўпни ичкарига етказиб берди, ҳимоячилардан бири эса тўпни боши билан узоқлаштирди. Нарироқдаги шериги тўпни эгаллаб олди ва қарши ҳужумга ўтиб кетди.\nЛукасдан хавфли зарба! Жарима майдони ичидан туриб йўлланган зарбага ҳимоячилардан бири оёғини қўйиб, зарбани тўсиб қолишга улгурди. Ҳакам бурчакни кўрсатди.\n"Реал" Мадрид футболчиларининг жарима майдони ичига йўналтирилган барча узатмалари ҳимоячилар томонидан бартараф этилмоқда.\nҲакам ҳуштагини чалди. "Эльче" футболчиси ўйин қоидасини бузди.\nЎйин темпи бироз тушгандек. Тўп назорати ҳануз "Реал" томонда: 35-65.\nОдатдагидек. Серхио Рамос рақиб ҳужумчисини қўпол тўхтатиб қолганлиги учун сариқ карточка билан жазоланди.\nГООООООООООООООООООЛЛЛ!!! Қойил! Асенсио жарима майдони ташқарисидан туриб дарвозага кучли зарба йўллади, тўп тўсинга тегиб қайтди. Қайтган тўпни Лука Модрич боши билан дарвозанинг юқори бурчагига йўналтириб, ҳисобни очди! Дарвозабон ҳайратда.\nЛукас Васкес қўпол ўйин эвазига ҳакамдан оғзаки огоҳлантириш олди.\n"Эльче" футболчиси Эмилиано Ригони қанотдан тўпни жарима майдони ичига етказиб берди, бироқ ҳимоячилар тўпни узоқлаштирди.\nУх қандай имконият! Марселонинг жарима майдони ташқарисидан берган кучли зарбаси дарвоза тўсинига тегиб майдонни тарк этди!\nРаул Гути ("Эльче") ҳужумда фол намойиш этди ва ҳакам ўйинни тўхтатди.\nРигонининг ўзи бурчак зарбасини ижро этди, бироқ унга омад етишмади.\n"Эльче" футболчиси эмилиано Ригонида гол уриш учун ўта қулай вазият юзага келгандииии! Фанатлар ҳаттоки, унинг зарбасидан кейин голни нишонлашни ҳам бошлаб юборишганди, бироқ сўнгги сонияда Тибо Куртуа дарвозанинг ўнг бурчагига йўналтирилган зарбани қайтаришга муваффақ бўлди ва фантастик сейв намойиш этиб, жамоасини қутқариб қолди!\n"Реал" футболчилари тўпни қаттиқ назорат қилмоқда, тўпсиз ўйнаётган жамоага бу пайт жуда қийин.\nСерхио Рамос шеригини қулай вазиятга чиқариш мақсадида яхши пас берди, бироқ унинг паси бироз кучлилик қилиб, имконият қўлдан бой берилди.\nКарим Бензема ўйиндан ташқари ҳолатда қолиб кетди.\nТони Кроос қанотдан тўпни жарима майдони ичиlаги Васкесга етказиб берди, Лукаснинг бош билан берган зарбаси эса дарвозанинг ўнг устунига тегди! Илк дақиқаданоқ хавфли вазият.\nАссалому алайкум, қадрли футбол ихлосмандлари! Испания Ла Лигаси 16-туридан ўрин олган "Эльче" - "Реал" Мадрид баҳси бошланишига саноқли дақиқалар қолди. Матнли трансляцияни Абдулла Маннонов олиб боради.\nСаурес Роналдудан кейин энг яхши бўлди


Рўзиқул Бердиев: «Икки марта ҳисобда олдинда бориб ғалабани қўлдан чиқариш аламли» - "Насаф" ФК расмий веб-сайти\nРўзиқул Бердиев: «Икки марта ҳисобда олдинда бориб ғалабани қўлдан чиқариш аламли»\nCоcа-Cоlа Суперлигаси 9-тур «Қўқон-1912» – «Насаф» 2:2 учрашувидан сўнг жамоамиз бош мураббийи Рўзиқул Бердиев беллашув ҳақида ўз фикрлари билан ўртоқлашди.\n«Авваламбор ассалому алайкум. Бугун жамоалар ўзлари хоҳлаган ўйинни намойиш этишди. Икки жамоа ҳам ғалаба учун курашди. Икки марта ҳисобда олдинга бориб ғалабани қўлдан чиқариш биз учун аламли бўлди. Беллашув тенг курашлар остида кечди. Охирги дақиқаларда майдон эгалари ғалабани илиб кетишлари ҳам мумкин эди. Қўқонда ажойиб жамоа шаклланган. Гувоҳи бўлдикки жамоа ҳар бир ўйинда жанговар руҳда майдонга тушмоқда. Яна бир нарсани айтиб ўтишим керак, дарвозабонларимиз иккита голда ҳам қўпол хатога йўл қўйишди. Уларни айбламайман лекин улардан бунақа хатоларни кутмаган эдим. Муҳаммаджонов хато қилган вазиятдан сўнг уни алмаштирдим бироқ унинг ўрнига майдонга тушган Неъматов ҳам юқоридаги тўпга чиқишга хатога йўл қўйди.»\n- Ўтган турдаги ғалаба қозонган таркибни бугун майдонга туширмадингиз. Бунга нима сабаб бўлди?\n- Бундай ўзгариш қилганимизнинг асосий сабаби Алиқулов ўзини бетоб ҳис қилди унинг ўрнига Манноновни майдонга туширдик. Дилшод Раҳматуллаевнинг ўрнида бугун Акмал Мозговой ҳаракат қилди. Унинг ҳаракатлари чакки эмас. Ҳам биласизлар, биз кўпроқ ёшларга имконият берамиз. Утган турда айнан у ғалаба тўпини киритган эди. Шунинг учун унга бугун яна имкон бердик. Учинчи ўзгаришимиз Ҳусайн Норчаев. Уни биз Бобур Абдихолиқовнинг ўрнига қўйдик. Бобур барча ўйинларда майдонга тушмоқда. У чарчаб қолди.\n- Олдинги мавсумларда июль ойида жамоалар танаффусга чиқишарди, бу мавсумда эса акси энг иссиқ ойда футбол учрашувлари машғулотлар бўлиб ўтмоқда. Бу ҳақида ўз фикрингиз билан бўлишсангиз:\n- Албатда иссиқда ҳаракат қилиш ўзига хос қийинчилик туғдиради. Аммо ҳозир шу шароитда ҳаракат қилишга мажбурмиз. Чемпионатни давом эттиришимиз керак! Яна бир нарсани айтиб ўтиш жоиз. Ҳозир футбол мусобақалари мухлисларсиз ўтказилмоқда. Бу ҳам футболни завқсиз ўтишига сабаб бўлмоқда. Футбол мухлислар билан завқли. Бугунги беллашувни ойнайи жаҳон орқали кўрган мухлисларга ҳам ёқди деб ўйлайман. Голларнинг кўп бўлганлиги, ўйиннинг жанговар руҳда кечганлиги мухлисларга ёқди деб ўйлайман.\n- Остон Урунов Россия премиер лигасида ҳаракат қилмоқда. Кеча «Пахтакор»га қарши кечга ўйинда Хожимат Эркинов ҳам ажойиб тарзда ҳаракат қилди. Мана шундай футболчилар яқин орада «Насаф»дан ҳам чиқиши мумкинми?\n- Яқин орада эмас, биздан ҳар йили яхши савиядаги футболчилар етишиб чиқишмоқда. Эътибор қилаётган бўлсангиз бир неча йилдан буён футболчиларни трансфер қилмоқдамиз. Биз ёшларга алоҳида эътибор беришимиз керак. Бизда иқтидорли ёшлар кўп. Остон Россияда, Жасур Белоруссияда ўзини яхши кўрсатмоқда. Азиз Ғаниев ҳам ҳали ўзини кўрсатади. Мен унинг потенциални яхши биламан.\n- Чемпионатнинг марказлашган ҳолатда ўтишига қандай қарайсиз?\n- Бу ҳақида мендан ҳам сўрашди. Агар вазият оғир бўлса футболни тўхтатиб туриш фикрини бердим, чунки инсонларнинг соғлиги биринчи ўринда туради. Чемпионатнинг марказлашган ҳолатда ўтиши қайсидир жамоаларга қулай, қайсидирларига эса аксинча ноқулай бўлиши мумкин. Вазиятга қараб чемпионатни давом эттириш керак. Агар вазият оғирлашса мусобақани тўхтатиб туриш керак.


Осиё футбол конфедерацияси Чемпионлар Лигасининг 2020 йилги мавсумида порлаши кутилаётган ёш футболчиларни эълон қилди. Рўйхатдан 8 футболчи, жумладан Ўзбекистон миллий жамоаси ҳамда БААнинг «Шабаб Ал Аҳли» клуби футболчиси Азиз Ғаниев ҳам ўрин олди.\nРўйхатда яна қуйидаги футболчилар бор: Фераз ал Браикан. Саудия Арабистони U23 жамоаси сафида Таиланддаги Осиё чемпионатида олимпиада йўлланмасини қўлга киритган 19 ёшли ҳужумчи «Ан Наср» сафида ОЧЛ баҳсларида ҳаракат қилади. У Саудиянинг бош жамоаси сафида ҳам майдонга тушиб гол уришга улгурган.\nЖанубий Корея сафида Таиланддаги мусобақада чемпион бўлган Ким Жин Я ҳам ОЧЛда порлаши кутилаётган ёш футболчилар қаторига киритилган. У айни дамда Икром Алибоев билан бирга «Сеул»да ўйнайди.\nЭроннинг «Истиқлол» клуби ҳужумчиси Меҳди Қоиди ҳам бу рўйхатга киритилган. 22 ёшли Қоидини Таиланддаги Осиё чемпионати-U23 мусобақасидаги Ўзбекистонга қарши ўйинда эслаб қолган бўлсангиз керак. 11-рақамли Қоиди захирадан майдонга тушиб ўйинни ўзгартирганди. Таиландда Ўзбекистонга қарши БАА сафида ўйнаган «Ал Айн» футболчиси Яҳё Нодир ҳам рўйхатга киритилган. У БАА етакчиси «Ал Айн» сафида ҳам ўз ўрнини топа олган.\nРўйхатдаги асосий юлдуз эса Таиланддаги мусобақада Австралия билан Ўзбекистонни аро йўлда қолдириб кетган Николо Д’Аугустиньо. У Ўзбекистонга қандай гол урганини эсласангиз керак. Келиб чиқиши италиялик бўлган Д`Аугустиньонинг ярим жамоани алдаб урган ўша голи кейинчалик мусобақанинг энг зўр голи деб ҳам топилди. Николо Австралиянинг «Перт Глори» жамоаси сафида ОЧЛда ўйнайди.\nОЧЛ-2020 да порлаши кутилаётган футболчилар қаторидан «Шанхай Шенхуа»нинг хитойлик футболчиси Зу Ченжи ва таиландлик «Чианграи» футболчиси Эканит Панья ҳам бор.


етакчиси Лионель Месси Испания чемпионатининг сўнгги турида «Эйбар» дарвозасига иккита тўп киритди ва мавсум якунига кўра Ла Лигада урилган голлари сонини 36тага ... 1945/46, 1946/47, 1949/50, 1950/51, 1952/53 йилларда). Шунингдек, Месси бу мавсумда ўзининг олтинчи «Олтин бутса»ни ҳам қўлга киритишга яқин ...\nёки жамоаси кучсиз ўйин ўтказгани учун эмас, рақиб жамоа таркибида Месси ўйнаётгани учун шундай ҳисоб қайд этилди. «ЕЧЛнинг фаворити – Мессиси ... кўрсатишга уриниб кўради. Аммо унгача ҳамма олқишлар «Барселона» ва Мессига йўналтирилади. Роппа-роса 14 йил аввал афсонавий Роналдиньонинг ...\nМесси яна «мўъжиза» кўрсатди (видео)\nНоу»да кечган ўйин 2:0 ҳисобида якунланди. Жамоа етакчиси Лионель Месси дубль қайд этди. Айниқса, унинг жаримадан киритган голи антиқа зарба ...\n«Барселона» клуби етакчиси Лионель Месси Испания кубоги 1/4 финали доирасида «Севилья»га қарши дастлабки ўйинни ўтказиб юборади. 31 ёшли аргентиналик футболчидан ташқари Бускетс ...\nУ миллий терма жамоа учун гол уриш бобида «Барселона» юлдузи Лионель Мессини ортда қолдирди, Месси Аргентина терма жамоаси сафида 65 та гол ...\nмлн. евро. Неймар эса учинчи — 197,1 млн. евро. Шубҳасиз, Лионел Месси ва Криштиану Роналду айни пайтда ҳам жаҳонда тенгсиз футболчилар. ... Бироқ ёши катталиги учун уларнинг нархи пасайган: масалан, Мессининг нархи 171,2 миллион евро (7-ўринда), Роналду эса ҳатто етакчи ...\nМесси янги самолёт сотиб олди (фото)\n«Барселона» клуби ва Аргентина терма жамоаси ҳужумчиси Лионель Месси ўз юртига бориб-келиши учун янги самолёт сотиб олди. Футболчи рафиқаси ... вақти-вақти билан бориб туришади. Фото: Urgente24.com Месси Gulfstream V моделидаги самолётни харид қилди, унинг нархи — 15 миллион ...\nмени яна ёшликка, лекин ғалати ёшликка қайтарди. Кап-катта одамману, Мессичи ва роничилар замондошига айланиб қолдим. Мисол учун, отамга қарайман, ... футбол сайли билан кириб келишди яшил майдонга. Тўғриси, ҳозир Месси ва Роналду ҳақида янги гап айта олмайман. Мен фақатгина уларнинг ...\nкўрсаткич: Роналду ЧЛ да жами 121 та гол урган, энг яқин таъқибчи — Мессида 105 та гол бор. Ўртадаги фарқ жуда ҳам озлиги бу икки буюк футболчининг ...\nЛионель Месси «Барселона»га янги ўйинчи топди\nМесси «Барселона» раҳбариятидан янги легионер — Бельгия терма жамоаси ҳимоячиси Том Меньени харид қилишни сўраган. Бу ҳақда «Diario Gol» нашрига ... жамоасига қарши учинчи ўрин учун ўтказилган ўйинда гол киритган. Мессининг фикрича, 26 ёшли бельгиялик келиб қўшилса «Барселона»нинг ҳимоя ...


Каримовни танқид қилган велосипедчи безорига чиқарилди\n22 октябр 2021, Тошкент вақти: 00:05\nИсмоил Маллабове¸ ҳуқуқ фаоли сифатидаги фаолиятини тўхтатиш мақсадида маҳаллий ҳуқуқ идоралари ўзига қарши фитна уюштирганини айтмоқда.\nФарғоналик ҳуқуқ фаоли Исмоил Маллабоевга нисбатан жиноят иши якунланди ва судга юборилди. 60 ëшдан ошган Маллабоев велосипедда Фарғонадан Тошкентга бориб пикетлар ўтказган, 2007 йилги президентлик сайловида халқ орасида Ислом Каримовга муқобил бўлган номзодларни тарғиб қилган эди.\nФарғоналик ҳуқуқ ҳимоячиси Исмоил Маллабоев ўтган йилнинг 9 октябрида безорилик қилганликда айбланмоқда. Ҳуқуқ ҳимоячисининг ўзи бўлиб ўтган воқеани эслар экан, мана буларни айтади.\nИсмоил Маллабоев: 9 октябр куни қизим саккиз ëшга тўлди. Ўша куни кечки пайт ўтирган эдим¸ эшик тақиллаб қолди. Хотиним югуриб чиқди. Орқасидан югуриб чиқсам¸ 1988 йилда туғилган ўспирин қиз хотинимнинг сочидан судраяпти. Бу қизни умримда биринчи марта кўришим. Лекин шу ерда пропискада экан. Уни атайлаб етаклаб келишиб уюштиришган. Гўëки мен у қизни урганмишман. Гўëки мен ичиб олиб кўчада¸ тасаввур қилинг тўртинчи этажда турадиган 60 яшар чол¸ безорилик ҳис-туйғулари билан кўчага чиқиб¸ ҳаракатлар қилганман.\nОзодлик: Безорилик айби қўйилаяптими?\n- Ҳа. 277-моддани қўйишаяпти¸ дейди Исмоил Маллабоев.\nИсмоил Маллабоевнинг айтишича, айни пайтда жиноят иши юзасидан тергов якунланган ва судга юборилган.\nИсмоил Маллабоев 1995 йилдан бери инсон ҳуқуқлари ҳимоячиси сифатида фаолият юритиб келади. У бир неча маротаба Фарғонадан Тошкентга велосипедда бориб, пойтахтда Каримов истеъфосини ҳамда мамлакатда инсон ҳуқуқларига риоя қилинишини талаб қилиб пикетлар ўтказган.\nҲуқуқ фаоли ўзига нисбатан қўйилган айблов сохта эканини айтар экан, ҳуқуқ-тартибот тузилмалари унинг ҳуқуқ ҳимоячиси сифатидаги фаолиятини тўхтатиш учун шундай чора қўллаётганликларни таъкидлади.\n- Жиноий иш очилишга сабаб фуқароларнинг ҳуқуқини¸ ўзимнинг ҳуқуқимни жуда яхши билганим. Бу ерда бўлаëтган қинғир-қийшиқ ишларни кўрмаслик учун инсон мутлақо кўр бўлиши керак. Ўшанда одамнинг ҳаëти нисбатан текисроқ кетади. 1995 йилдан бери мен Фарғона вилоят прокуратурасини ўзимнинг мурожаатларим билан тўлғазиб ташладим. Шунинг учун улар мендан қутулиш мақсадида мана шу ҳаракатни қилишди ва амалга оширишга ҳаракат қилишаяпти¸ дейди Исмоил Маллабоев.\nМаълум бўлишича, Исмоил Маллабоев тергов давомида маблағи йўқлиги туфайли адвокат олмаган.\nФарғоналик ҳуқуқ фаолига нисбатан очилган жиноят ишини олиб борган терговчи Муҳаммадзиё Отажонов Озодлик радиоси саволларига оғзаки тарзда жавоб беришни истамади. Шунинг учун ҳам бу жиноят иши юзасидан расмий маълумотларни ололмадик.\nОзодлик: Сиз Исмоил Маллабоевнинг ишини олиб борган экансиз. Шу борада сиздан маълумот олмоқчи эдим.\nМуҳаммадзиë Отажонов: Маълумот телефон орқали берилмайди ака.\nОзодлик: Терговни сиз олиб боргансизку. Нимада айбланаяпти у киши?\n- Расмий хат билан чиқсангиз¸ кейин гаплашамиз. Телефон орқали гаплашмаймиз ака¸ узр¸ деди Фарғона шаҳар прокуратураси терговчиси Муҳаммадзиë Отажонов.\nҲозир муҳожирликда яшаётган фарғоналик ҳуқуқ ҳимоячиси Мўътабар Тожибоеванинг айтишича, Исмоил Маллабоевга нисбатан жиноят ишининг қўзғатилиши¸ Ўзбекистонда ҳуқуқ фаолларига босим давом этаётгани белгисидир.\n- Ўтюраклар клубининг фаоли Исмоилжон Маллабоевга қўзғатилган жиноят ишини мен айнан Ўзбекистон ҳукуматининг ҳуқуқ ҳимоячилари¸ журналистларга ўтказаëтган тазйиқнинг давоми деб биламан. Улар Исмоил Маллабоевни адолатсизликка¸ ҳукумат мансабдорларининг жиноятларига қарши очиқ норозилигини билдириши муносабати билан ҳам мана шу усул билан унинг овозини ўчиришга ҳаракат қилишган¸ дейди Мўътабар Тожибоева.\nМўътабар Тожибоева Фарғона водийсида жуда кўп ҳуқуқ фаоллари тазйиққа олинганини айтади.\n- Фарғона водийсида жуда кўпчиликка жиноий иш қўзғатилган. Мана Носир Зокир судланди. Мен ўзим судландим. Бундан ташқари Араббой Қодиров судфланди. Мана Ғанихон Маматхонов жазо муддатини ўташни бошлади. Абдусалом Эргашевга провокациялар уюштирилди. Бундай мисолларни кўплаб келтириш мумкин¸ дейди Мўътабар Тожибоева.


Дзюдо. Ҳикматулло Тўраев Тошкент Гран-Приси ғолиби! – Ўзбекистон миллий олимпия қўмитаси\nДзюдо. Ҳикматулло Тўраев Тошкент Гран-Приси ғолиби!\nТошкент шаҳрида ўтказилаётган дзюдо бўйича Гран-При турнири ўзининг энг қизғин палласига кирди. Бугун мусобақа доирасида эркаклар ўртасида -73 кг, -81 кг, аёллар ўртасида эса -63 кг ва -70 кг вазн тоифаларида баҳслар ўтказилди.\n-73 кг вазн тоифасида юртимиз шарафини ҳимоя қилган Ҳикматулло Тўраев турнир давомида Руминия, Швеция, Франция, БАА вакилларини мағлубиятга учратди ва финалгача етиб борди. Ҳал қилувчи жангда у германиялик Игор Вандткега қарши татамига чиқди ва қийин кечган жангда ғалаба қозона олди. Шу тариқа, Ҳикматулло ушбу Гран-Прида терма жамоамиз ҳисобида дастлабки олтин медални қўшиб қўйди.\nЭслатиб ўтамиз, кеча мусобақада -60 кг вазн тоифасида Диёрбек Ўрозбоев (кумуш), -66 кг вазнли спортчилар ўртасидаги баҳсларда эса Сардор Нуриллаев (кумуш) ва Шаҳрам Аҳадов (бронза) совриндорлар қаторидан ўрин олгандилар.\nМусобақада ғолибларни тақдирлаш маросимида Ўзбекистон Миллий олимпия қўмитаси Бош котиби Жасур Матчанов ҳам иштирок этди.\n10 Noyabr, 2018|Сараланган, Янгиликлар|


Мухлисларимиз мактуб йўллаб, қўнғироқ қилиб, ўзларини қизиқтирган, ўйлантирган турфа саволлар билан мурожаат қилишади. Батафсил... Янги шарх қўшиш ЦИСТИТНИ ОЛДИНИ ОЛИШ УЧУН 5 ТАВСИЯ\nБатафсил... Янги шарх қўшиш БАЧАДОН ШАМОЛЛАШИНИНГ ДАВОСИ Ҳар бир аёл ёки қиз энг аввало танаси ичида жойлашиб олган «инфекция ўчоғлари»ни бартараф этиш чораларини кўриши лозим. Батафсил... Янги шарх қўшиш АГАР БАЧАДОН ТОНУСИ ОШСА, НИМА ҚИЛИШ КЕРАК?\nБачадон, бу — мушак. Мушакка эса қисқариш хос. Демак, бачадоннинг ҳам қисқаришга «ҳаққи» бор. Агар шундай бўлмаса эди, инсон бутунлай бошқача йўл билан туғиларди. Батафсил... Янги шарх қўшиш МАСТОПАТИЯ САРАТОНГА АЙЛАНИШИ МУМКИНМИ?\nБу дард юзасидан кўп мурожаатлар бўлади. Бугун уларни умумлаштирган ҳолда ҳукмингизга ҳавола этмоқдамиз. Батафсил... Янги шарх қўшиш ГИНЕКОЛОГ КЎРИГИДАН ЎТИШ УЧУН 6 САБАБ\nБаъзи аёллар ҳайз циклининг бузилиши, бел ва киндик остидаги оғриқ, оқчил (молочница)ни одатий ҳолдек қабул қилишга ўрганиб қолишган. Батафсил... Янги шарх қўшиш КАЙФИЯТИНГИЗ ГАРМОНЛАРГА БОҒЛИҚ\nАёл организмидаги гормонлар нафақат ташқи қиёфа, балки характер ва кайфиятга ҳам ўз таъсирини ўтказади. Қонида эстроген гормони даражаси пастроқ аёлларнинг жаҳли тезроқ, кайфияти ўзгарувчан бўлади. Батафсил... Янги шарх қўшиш ГОРМОНАЛ ДОРИЛАР КИСТА ПАЙДО ҚИЛАДИМИ?\nТурмушга чиққанимга бир ярим йил бўлди. Аммо ҳали ҳомиладор бўлмадим. Турмуш ўртоғим билан биргаликда даволандик. Батафсил... Янги шарх қўшиш ГИНЕКОЛОГ ОГОҲЛАНТИРАДИ: ҲАР БИР АЁЛ БИЛИШИ КЕРАК БЎЛГАН 5 ҚОИДА\nТашвишлар ва юмушларга ўралашиб қолган ҳолда кўпинча саломатлигимиз ҳақида унутиб қўямиз. Батафсил... Янги шарх қўшиш «ҚИЗИМ, СЕНГА АЙТАМАН...»\nЭнди катта қиз бўлиб бораяпсан, болам, — дейман кундан-кун дуркунлашиб, бўйи бўйимга етиб бораётган қизимга қараб. Батафсил... Янги шарх қўшиш Бошқа мақолала...\nТУХУМДОНЛАР ФАОЛИЯТИ НЕГА БУЗИЛАДИ?\nИШҚИЙ МУНОСАБАТЛАР: 12 САВОЛГА 12 ЖАВОБ\nАЁЛЛАРНИ ЎЙЛАНТИРГАН МУАММО: ВАГИНАЛ РЕЛАКСАЦИЯ БАЧАДОН НАЙЧАЛАРИНИ ЮВИШ КЕРАКМИ?!


Юшченко парламенти тарқатиб юбориши ҳам мумкин\nУкраина президенти Виктор Юшченко мамлакат парламентини тарқатиб юборишга таҳдид қилмоқда.\nБундан бироз аввал В.Юшченко етакчилигидаги партия Юлия Тимошенко блоки билан ташкил этган ҳукмрон коалициядан чиқишини эълон қилган эди.\nТелевидение орқали чиқиш қилган Украина раҳбари келаси 30 кун ичида янги коалиция ташкил этилмаса, парламентни тарқатиб юбориш ҳуқуқига эга эканини таъкидлади.\nШунингдек, Украина раҳбари парламентда давлат тўнтариши амалга ошириш ҳаракатлари бошлаб юборилганини билдирди.\n“Кеча парламентда сиёсий ва конституциявий давлат тўнтариши бошланди. Чунки Украина ва ҳукуматга қарши қарор қабул қилинган эди. Юлия Тимошенко блоки ва коммунистлар конституцияга зид бўлган қонунни қабул қилди”,- деди Виктор Юшченко.\nУкраина раҳбари парламент томонидан қабул қилган бундай қарорларга вето қўйишини маълум қилди.\nСешанба куни Украина парламенти президент ваколатларини чекловчи бир нечта қонун қабул қилган эди.


Қозоғистонда ногиронлар янги имтиёзларга эга бўлади\n29 Октябрь 2021 12:43\nNUR-SULTAN. Kazinform – Ногиронлиги бўлган шахслар ва уларнинг оила аъзолари келаси ойдан бошлаб янги имтиёзларга эга бўлади. Бу ҳақда ҚР Меҳнат ва аҳолини ижтимоий ҳимоя қилиш вазирининг биринчи ўринбосари Ақмади Сарбасов МДҲга аъзо давлатлар маслаҳат кенгаши йиғилишида маълум қилди, дея хабар беради Kazinform.\n«Жорий йилнинг 12 октябр куни Президент «Қозоғистон Республикасининг айрим қонун ҳужжатларига фуқароларнинг айрим тоифаларини ижтимоий ҳимоя қилиш бўйича ўзгартиш ва қўшимчалар киритиш тўғрисида»ги қонунни имзолади. Қонун Парламент Сенати ва Мажилисининг ишчи гуруҳи аъзолари, Ҳукумат ҳузуридаги Ногиронлиги бўлган шахслар бўйича мувофиқлаштирувчи кенгаш аъзолари, шунингдек, жамоатчилик ва экспертлар ҳамжамиятининг таклифлари асосида ишлаб чиқилди. Қонун 19 та концептуал ўзгартишдан иборат бўлиб, 16 та қонун ҳужжатларига қўшимчалар киритишни назарда тутади. Келгуси ойдан бошлаб ногиронлиги бўлган шахслар ва уларнинг оила аъзоларига янги имтиёзлар берилади», -деди Ақмади Сарбасов.\nВазирнинг биринчи ўринбосари Қонун нормаларига тўхталар экан, яна иккита «Ижтимоий тадбиркорлик тўғрисида»ги ва «Инклюзив таълим тўғрисида»ги қонунлар қабул қилинганини таъкидлади.\n«Улардан биринчисида ижтимоий тадбиркорлик тушунчаси, ижтимоий тадбиркорлик субъектларининг асосий вазифалари ва тоифалари, ижтимоий тадбиркор мақомини бериш механизми, шунингдек, давлат томонидан қўллаб-қувватлашнинг кенг кўламли чора-тадбирлари белгилаб берилган. Умуман олганда, қонун ногиронларнинг ҳам тадбиркорлик фаоллигини, ҳам бандлигини рағбатлантиришга қаратилган. Таълим вазирлиги ташаббуси билан қабул қилинган иккинчи қонун таълимнинг барча босқичларида алоҳида таълимга муҳтож шахсларнинг ҳуқуқларини амалга оширишга қаратилган. Ўзгартиришлар ва қўшимчалар Таълим тўғрисида, Бола ҳуқуқлари тўғрисида, Ногиронлиги бўлган шахсларни ижтимоий ҳимоя қилиш тўғрисидаги қонунларга киритилди», -деди у.\nАқмади Сарбасов Давлат раҳбарининг топшириғини бажариш мақсадида БМТнинг Ногиронлар ҳуқуқлари тўғрисидаги конвенциясига Факультатив протоколни ратификация қилиш ишлари олиб борилаётганини таъкидлади. Тегишли қонун лойиҳаси ҚР Парламенти Мажилисида кўриб чиқилмоқда.


«Даромадни турли молиявий инструментларга сармоя киритишдан...\n«Молиявий соҳага ихтисослашган фанларда ўзлаштиришим тез бўлган…»\nМолия соҳасига қизиқишим даставвал иқтисодиёт соҳасидан бошланган. Мактаб даврларида илк бор «Иқтисодиёт асослари» фани ўтилиши ва ундаги бозор талаб ва таклиф қонуниятлари, Адам Смитнинг «кўринмас қўл» назарияларига бўлган чуқур қизиқишим сабабли келгусида ўзимни шу соҳа мутахассиси сифатида кўришни бошлаганман. Жаҳон иқтисодиёти ва дипломатия университети қошидаги академик лицейни тамомлаб, Тошкент халқаро Вестминистер университетининг «Иқтисодиёт ва молия» факультетида таҳсил олганман. Молиявий соҳада кетишимга 2 та асосий сабаб рол ўйнаган. Биринчиси, ўқиш давомида айнан молиявий соҳага ихтисослашган фанларда ўзлаштиришим тез бўлганлиги ва кўпроқ амалиётга тадбиқ этиладиган назарияларнинг борлиги сабаб бўлса, иккинчи асосий сабаб ўқишнинг 2-курсидан бошлаб биринчи даромад манбаимни турли молиявий инструментларни таҳлил қилиб, уларга сармоя киритишдан бошлаганим туртки бўлган.\n«Ўзининг илғор ўқитиш услублари ва таълим сифати билан бошқа давлатлардан ажралиб туради…»\nТошкент Халқаро Вестминстер университетида таҳсил олиш жараёнида доимо университет ҳудудига киришим биланоқ Буюк Британия муҳитини ҳис қилар эдим. Соҳа мутахассислигига ихтисослашган фанларнинг ўтилиши, талабалар уюшмаси томонидан ташкиллаштириладиган ижтимоий тадбирлар, ўқитувчиларнинг тажрибаси ва фанни етказиб бериш услублари барчаси орзуимдаги ўқув даргоҳи бера оладиган имкониятларни тақдим этган эди. Шу сабабдан, ҳар қандай холатда ҳам кейинги академик даражамни фақат ва фақат Буюк Британияда амалга оширишга қатъиян бел боғлаган эдим ва бунга етарлича сабаблар мавжуд.\nБуюк Британия дунё мамлакатлари орасида ўзининг илғор ўқитиш услублари ва таълим сифати билан бошқа давлатлардан ажралиб туради. Илмий изланишларга ихтисослашган инновацион ўқув методлари эса ушбу мамлакатни талабалар учун энг жозибадор мамлакат сифатида тақдим этади. Илмий ишларимни давом эттириш, юқори малакага эга бўлган профессорлар билан ишлашни мақсад қилиб айнан Буюк Британияда ўқишни давом эттиришни танладим. Одатда кўплаб давлатларда магистратура даражалари 2 йил давом этишини инобатга олсак, Буюк Британияда магистратура даражасини кўп ҳолларда 1 йил давомида якунига етказасиз. Бу дегани 2 йиллик ўқув дастури 1 йил муддат ичида кўпроқ дарс соатлари қўйилиши орқали ўрни босилади. 1 йиллик дастурнинг жорий этилишидан мақсад талабаларга ўз профессионал карьерасини тезроқ давом эттиришга имкон бериш ва қўшимча харажатларнинг олдини олишга қаратилган.\nЭътиборимни тортган яна бир жиҳат бу Буюк Британиянинг дунёнинг деярли барча мамлакатларидан талабаларнинг таҳсил олишига имкон яратилишидир. 2019 йилги статистик маълумотларга кўра бир йил давомида янги халқаро талабалар оқими сони 490 минг нафарга етган бўлиб, ушбу кўрсатгич Буюк Британиянинг нақадар бағрикенг ва миллатсеварлигини намойиш этади. Шахсан менинг ҳолатимда ҳам факултетимизда 30 нафар талаба таҳсил олса, уларнинг барчаси 14 давлат фуқароларидан иборат. Бу эса, ўз ўрнида, бизга турли дунёқараш ва анъаналарга эга бўлган миллат вакилларининг фикр алмашиш ва уларнинг урф-одатларидаги ўхшашликларини пайқашга имкон яратади. Тарихий обидалари ва чуқур илдизга эга анъаналари билан ёшликдан инглиз тилини ўрганиш жараёнида китоб муқоваларидаги обидаларга шахсан ташриф буюриш ва улар билан ўтмишга саёҳат қилиш имконини бериши ҳам ушбу давлатда ўқишга ундаган.\n«Chevening стипендияси дастурида ғолиб бўлганлигим сабаб бўлди…»\nБуюк Британияда магистратура босқичида тўлиқ грант асосида ўқишимга Chevening стипендияси дастурида ғолиб бўлганлигим сабаб бўлди. Chevening стипендия дастури бу Буюк Британия ҳукумати томонидан жорий қилинган дастур бўлиб, юқори лидерлик салоҳиятига эга бўлган ва келгусида ўз ватани ривожланишига ҳисса қўшадиган юқори малакали номзодларни саралаб олишга қаратилган дастур ҳисобланади.\nChevening стипендияси Буюк Британиянинг исталган университетида бир йиллик муддатга эга бўлган магистратура даражасида таҳсил олишга имкониятни яратиб, стипендия ғолибларининг ўқиш харажатлари, бориш ва келиш авиачипта харажатлари, визага боғлиқ харажатлар қоплаб берилади ва стипендиатларга Буюк Британияда яшаш ва истеъмоли учун етарли бўлган ойлик стипендияни ҳам тақдим этади. Chevening стипендиясининг асосий талабалари сифатида бакалавр дипломи, энг камида 2800 соатга тенг бўлган иш тажрибаси (2 йиллик тўлиқ иш тажрибаси), IELTS дан минимум 6.5 балга эга бўлиши керак. Бундан ташқари, ҳар бир номзоддан аризалар топшириш жараёнида 500 сўздан иборат 4 иншога жавоб ёзиши, ўқитувчи ёки иш берувчи номидан 2 дона тавфсияномаларни тақдим этиши, ўзи танлаган 3 университетдан энг камида бирида ‘unconditional offer’ (шартларсиз тўлиқ қабул хати) ҳужжатини олиши ва ўқишни тамомлаб, Ўзбекистонга қайтиб энг камида 2 йил ўз юртида бўлиши сўралади.\nChevening стипендиясини қўлга киритишга ҳаракатларим 2018 йилда бошланган бўлиб, биринчи бор Буюк Британия элчихонаси томонидан ташкиллаштирилган тадбирдаги иштирокимдан сўнг пайдо бўлган. У пайтлар дастурнинг фақат 2 талабига жавоб берган бўлсамда, ўша даврдан бошлаб айнан шу стипендия сабабли ўзимдаги лидерлик қобилиятларини кашф этишга, турли соҳаларда фаолият юритиб кўникмаларимни оширишга, халқаро даражадаги лойиҳаларни ташкиллаштиришга эришдим. Ушбу стипендияни ғолиб бўлишимда асосий устун томонларим бакалавр босқичидаги академик салоҳиятим, Chevening грант дастури ҳақидаги чуқур изланишларим, суҳбат жараёнларига самарали тайёрланишим ва энг муҳими келгусидаги режаларимнинг нақадар мамлакатимиз ривожидаги долзарб ўрнини кўрсатиб бера олганлигимда деб биламан.\n«Умри давомида дастурлаш тиллари ҳақида тушунчаси бўлмаган инсон учун биринчи қадамни қўйиш жуда қийин кечар экан…»\nҲозир Лондон Брунел университетида магистратура босқичида таҳсил оламан. Магистратурадаги илмий ишим «Инвестиция портфелини оптимизациялашда риск ва даромадга нисбатан аксиялар улушларини тўғри тақсимлаш» мавзусига қаратилган. Ушбу тезиснинг асосий мақсади институционал ва чакана инвесторлар учун фонд бозорида риск даражаси паст, аммо кутилаётган даромад улуши юқори портфелларни алгоритимлар орқали аниқлаб бериш ва бозордаги турли тебранишларга бардошли бўлган инструментларни аниқлаш кўзда тутилган.\nУшбу илмий иш учун охирги 20 йилдаги АҚШ фонд бозорида мавжуд энг йирик бозор капиталлашувига эга бўлган 500 корхона аксияларининг йиллик ўсиш кўрсатгичларини таҳлил қилиш орқали амалга оширишни режалаштирганман. Алгоритмик савдо усули илмий ишнинг асосини ташкил этганлиги сабабли, биринчи маротаба «Python» дастурлаш тилини ўрганишимга сабаб бўлди. Умри давомида дастурлаш тиллари ҳақида тушунчаси бўлмаган инсон учун биринчи қадамни қўйиш жуда қийин кечар экан. Бироқ, 3 ойлик қўшимча ўқув курси орқали олган билимларим ҳозирда нақадар тўғри қарор қабул қилганлигимни қимматли қоғозлар таҳлил жараёнларини автоматлаштириш имконини берганлигидан кўриш мумкин. Илмий ишимни бу йўналишда танлашимга асосий сабаб магистратура босқичини тамомлашим биланоқ, жаҳон фонд бозори сармоядорларининг таҳлилларини автоматлаштириш, уларга оптимал кўринишдаги портфелларни тезкор равишда тақдим этиш учун махсус веб-саҳифани яратишни келгусидаги режамга қўйганман.\nИнтервюнинг иккинчи қисми тез кунда эълон қилинади. Унда молиявий саводхонлик, соҳадаги мавжуд муаммолар, Буюк Британиянинг ижобий тажрибалари ва пандемия давридаги таълим ҳақидаги фикрлар ўрин олган.


Бугун дунёнинг кўплаб мамлакатларида мобил телефон аппаратлари ноқонуний равишда машҳур брендлар остида ишлаб чиқарилаётгани сир эмас. Оқибатда телефонларнинг ҳақиқийсини қалбакисидан фарқлай олмаган харидорлар сифатсиз алоқадан азият чекишга мажбур бўлишмоқда.\nРеспубликамиз божхоначилари томонидан сифати кафолатланмаган ва тегишли ҳужжатлари бўлмаган уяли телефонларнинг ноқонуний олиб ўтилишига қарши чора-тадбирлар давом эттирилмоқда. Яқинда Тошкент шаҳар божхона бошқармаси ходимлари йирик миқдордаги шундай товарларнинг ноқонуний айланишини фош қилишди.\nБожхона ходимлари бошқа ҳуқуқни муҳофаза қилувчи идоралар вакиллари билан ҳамкорликда пойтахтимиз кўчаларидан бирида ҳаракатланаётган фуқаро О.Ж. бошқарувидаги «Ласетти» автомашинасини тўхтатиб кўздан кечиришганда, унда хорижда ишлаб чиқарилган 726 дона уяли телефон ҳамда 386 дона уяли алоқа воситаси аксессуарлари яширинча олиб кетилаётганлиги аниқланди. Суриштирувлар давомида қоидабузар шахс қиймати 118 млн сўмлик бу товар-моддий бойликларнинг божхона расмийлаштирувини тасдиқловчи биронта ҳам ҳужжатни божхоначиларга тақдим қила олмади ва мазкур ҳолат юзасидан жиноят иши қўзғатилди.\nТошкент шаҳар божхона бошқармасининг «Бошпочтамт» божхона постида пойтахтимизда истиқомат қилувчи 3 нафар фуқаро номига АҚШдан йўлланган почта жўнатмаси ўрнатилган тартибда божхона назоратидан ўтказилганда, жўнатмадаги буюмлар орасида тегишли декларацияларда қайд қилинмаган салкам 36 миллион сўмлик 39 дона «LG», «iPhone 6» ва «iPhone 6+» уяли алоқа воситалари яширилганлиги аниқланди.\nМазкур ҳолатлар юзасидан ҳуқуқбузарларга нисбатан суднинг тегишли қарорлари билан жазо чоралари қўлланилди ва ашёвий далил сифатида олиб қўйилган товарлар давлат эгалигига ўтказилди.\nШу ўринда Тошкент шаҳар божхона бошқармаси фуқаролардан божхона қонунчилиги бузилишига доир ҳолатлар ёки божхона ходимларининг ноқонуний ҳаракатлари юзасидан 120-76-76 ишонч телефонига қўнғироқ қилишлари мумкинлигини эслатади. Мурожаатлар анонимлиги кафолатланади.


«Avtotest Report»: малака оширишнинг замонавий услубиHaqida.net\nHome Mahalliy «Avtotest Report»: малака оширишнинг замонавий услуби\n«Avtotest Report» масъулияти чекланган жамияти томонидан журналистлар учун медиа-тур ташкил этилди. Унда мамлакатимизда йўл ҳаракати хавфсизлигини, фуқаролар ҳаёти ва саломатлигини таъминлаш, йўл-транспорт ҳодисаларининг олдини олиш юзасидан амалга оширилаётган чора-тадбирлар, бу борада «Avtotest Report» МЧЖ томонидан йўлга қўйилган инновация услублари ҳақида маълумот берилди.\nБу каби ҳодисаларнинг олдини олиш мақсадида 2017 йил 4 сентябрь куни Ўзбекистон Республикаси Вазирлар Маҳкамасининг «Инновацион ўқитиш услубларини жорий этиш йўли билан ҳайдовчиларни тайёрлаш ва қайта тайёрлаш, шунингдек, уларнинг малакасини ошириш тизимини янада такомиллаштириш тўғрисида»ги қарори қабул қилинди. Унга кўра, юридик шахсларга тегишли автотранспорт воситаларини бошқараётган ҳайдовчиларнинг 2018 йил 1 январдан бошлаб «Avtotest Report» МЧЖ ўқув мажмуалари базасида 2 йилда бир марта малака ошириши мажбурийлигини белгилайдиган тартиб жорий этилган.\nМазкур қарор ижросини таъминлаш мақсадида «Avtotest Report» МЧЖ ўқув комплексида тайёргарлик ишлари жадал давом этмоқда.\nТаъкидлаш жоизки, «Avtotest Report» МЧЖ автотранспорт воситалари ҳайдовчиларини тайёрлаш ва қайта тайёрлаш бўйича ўқитишнинг уйғунлашган услублари, янги таълим технологияларидан кенг фойдаланиб келмоқда. Ўқув жараёнига ўқувчиларнинг ўзлаштириш даражасини оширишга қаратилган, ўқитиш мониторингини олиб бориш ва уни режалаштириш имконини берадиган автоматлаштирилган комплекс ахборот тизими жорий этилган. Шунингдек, автотранспорт воситалари ҳайдовчиларининг малакасини ошириш бўйича «Avtotest 3.0» ўқув-услубий комплекс ишлаб чиқилган.\nЎқув жараёнига жорий этилган бу каби замонавий таълим стандартлари, энг илғор технологиялар, компьютер воситалари халқаро миқёсда эътирофга сазовор бўлмоқда. Хусусан, «Avtotest Report» МЧЖ 2013 йил Тошкентда бўлиб ўтган «Best soft Uzbekistan» кўргазмасида «Дастурий маҳсулот – йил белгиси» номинациясида ғолибликни қўлга киритган.\n– Ўқув жараёнида мультимедиа воситаларидан кенг фойдаланилади. Машғулотларда ўқитувчиларимиз планшетлар, шунингдек, ўқув курслари учун махсус тайёрланган «Avtotest 3.0» дастури орқали ҳайдовчилар малакасини ошириб боради, – дейди «Avtotest Report» МЧЖ бош директори Оксана Тигай. – Шунингдек, ўқув жараёнининг сифати ҳар бир аудиторияга ўрнатилган кузатув камералари орқали назорат қилиб борилади. Ҳар бир тингловчига видеомаърузалар ёзилган диск ва ишчи дафтарлар тақдим этилади. Бир сўз билан айтганда, ҳайдовчилар малакасини ошириш курслари интерактив услубда амалга оширилади.\nТадбирда «Avtotest Report» МЧЖ ҳайдовчилар малакасини ошириш марказлари учун 25 миллиард сўм маблағ йўналтиргани, шунингдек, мингдан ортиқ иш ўринлари ташкил қилинаётгани ҳақида айтилди.\n– Мазкур марказлар фаолиятини бошлаши учун деярли тайёр ҳолга келтирилди, – дейди «Avtotest Report» МЧЖнинг малака ошириш департаменти директори Маманбий Омаров. – Барча марказлар энг замонавий ўқув қўлланмалари, жиҳозлар ва техник воситалари билан таъминланади. Мутахассисларимиз малака ошириш курслари учун замонавий таълим стандартларидан фойдаланган. Унга кўра, бир ҳафта давомида ҳайдовчилар ўз малакасини ошириш имконига эга бўлади.\nЭрдўған 13 ноябрь куни Москвага ташриф буюради


MR Эритромицин – medu.uz – Дорилар ҳақида маълумотлар ўзбек тилида\nHome Йўриқномалар MR Эритромицин\nПрепаратнинг савдо номи: MR Эритромицин\nТаъсир этувчи модда (ХПН): Эритромицин\nФаол модда: Эритромицин – 10 минг ТБ.\nЁрдамчи моддалар: ланолин (сувсиз ланолин) – 0,4 г, натрий дисульфити (натрий метасульфити, натрий пиросульфити) – 0,0001 г, “кўз суртмалари учун” вазелин – 1 г гача.\nТаърифи: Оч-сариқдан қўнғир-сариқ ранглигача бўлган суртма.\nАТХ коди: S01AA17\nЭритромицин – Streptomyces erythreus томонидан ишлаб чиқарилувчи, макролидлар гуруҳига мансуб антибиотикдир. Маҳаллий қўлланилганида антибактериал таъсир кўрсатади. Рибосомаларнинг 50S суббирлиги билан қайтувчан боғланади, бу аминокислоталарнинг молекулалари орасида пептид боғларини ҳосил бўлишини бузади ва микроорганизмларнинг оқсил синтезини блоклайди (нуклеин кислоталари синтезига таъсир кўрсатмайди). Юқори дозаларда қўлланганда қўзғатувчининг турига боғлиқ ҳолда бактерицид таъсир кўрсатиши мумкин. Конъюнктива, кўзнинг шох пардасини юза кўз инфекцияларини чақирувчи сезгир микроорганизмлар, шу жумладан Neisseria gonorrhoeae, Chlamydia trachomatis га нисбатан самарали.\nКўзнинг шох пардаси ва кўз суюқлигига сўрилади. Маҳаллий қўлланганда тизимли сўрилиши паст. Биокираолишлиги 30-65% ни ташкил қилади. Организмнинг кўпгина тўқималари ва суюқликларида тақсимланади. Плазма оқсиллари билан боғланиши 70-90% ни ташкил қилади. Фаол бўлмаган метаболитларини қисман ҳосил қилиб, жигарда метаболизмга учрайди. Ярим чиқарилиш даври – 1,4-2 соат. Ичак ва буйраклар орқали чиқарилади.\nСезгир микроорганизмлар чақирган кўз инфекциялари: конъюнктивит (шу жумладан янги туғилган чақалоқларда), бактериал блефарит, блефароконъюнктивит, мейбомит; бактериал кератит, хламидиялар чақирган конъюнктивитлар, блефароконъюнктивитлар, трахомани мажмуавий даволашда; янги туғилган чақалоқларда бленнореяни олдини олишда қўлланилади.\nСуртмани пастки қовоқ ортига 1-1,3 см узунликдаги тизимча кўринишида олиб кунига 3 марта қўйилади.\nЯнги туғилган чақалоқлар офтальмияси, бактериал конъюнктивит, блефарит, блефароконъюнктивит, мейбомит, кератитни мажмуавий даволашда даволаш давомийлиги касалликнинг шакли ва оғирлик даражасига боғлиқ, аммо 14 кундан ошмаслиги керак.\nТравхомани даволашда – кунига 4-5 марта қўйилади, даволашни фолликулани очиш билан бирга олиб бориш керак. Яллиғланиш жараёни бартараф қилинганидан кейин препарат кунига 2-3 марта қўлланилади. Трахомани даволаш давомийлиги 4 ойгача.\nХламидиялар чақирган конъюнктивитни даволашда суртмани кунига 4-5 марта конъюнктива бўшлиғига қўйилади, даволаш давомийлиги касалликнинг оғирлик даражасига боғлиқ, 3 ойгача.\nЯнги туғилган чақалоқларда бленнореяни олдини олиш учун 0,5-1 см узунликдаги суртма тизимчасини пастки қовоқ ортига бир марта қўйилади.\nМаҳалий реакциялар: гиперемия, кўз шиллиқ қаватини таъсирланиши, кўришни ноаниқлиги, аллергик реакциялар.\nПрепарат компонентларига шахсий юқори сезувчанлик, жигар ва буйрак фаолиятини оғир бузилишлари, анамнезида сариқлик бўлган пациентларда.\nКексаларда, буйрак ва жигар фаолиятини бузилишларида.\nПрепарат линкомицин, клиндамицин, хлорамфеникол билан номутаносиб (антагонизм). Бета-лактам антибиотикларининг (пенициллинлар, цефалоспоринлар, карбопенемлар) бактерицид таъсирини сусайтиради.\nАминогликозидлар билан фармацевтик жиҳатдан номутаносиб. Кортикостероидлар билан қўллашда уларнинг самарасини кучайишига олиб келади.\nЯнги туғилган чақалоқлар офтальмиясини олдини олишда эритромицин кўз суртмасини кўздан ювиб ташлаш мумкин эмас.\nОнасида клиник яққол намоён бўлган гонореяси бўлган болаларда эритромицин офтальмологик дори воситаси сифатида парентерал қўллаш учун пенициллин G нинг сувли эритмаси билан бир вақтда қўлланилади.\nТуба очилганидан кейин 1 ой давомида ишлатиш керак.\nҲомиладорликда фақат жуда зарур бўлган ҳолдагина, она учун бўлиши мумкин бўлган фойда, ҳомила учун хавфдан устун бўлгандагина қўллаш мумкин.\nЭмизиш даврида препаратни буюриш зарурати туғилганда, эмизишни тўхтатиш керак.\nТранспорт воситасини бошқариш, машиналар ва механизмларга хизмат кўрсатиш қобилиятига таъсири\nДаволаш вақтида транспорт воситаларини бошқариш ва қўллашдан кейиноқ кўришнинг аниқлигини талаб қилувчи машиналар ва механизмларга хизмат кўрсатишдан сақланиш керак.\nКўз суртмаси 10 минг ТБ/г.\n10 г дан алюмин тубаларда.\nҲар бир туба қўллаш бўйича йўриқномаси билан бирга картон қутига жойланади.\nҚуруқ, ёруғликдан ҳимояланган жойда, 5°С дан 15°С гача бўлган хароратда сақлансин.


UFF.uz'да Эҳтиёткор Пюлис. «ВБА» ўзининг АПЛдаги энг яхши натижасини қайтара оладими (Эркин Ғайбуллаев блоги)\nЭҳтиёткор Пюлис. «ВБА» ўзининг АПЛдаги энг яхши натижасини қайтара оладими (Эркин Ғайбуллаев блоги)\nЯнгиликлар » ЕВРОПА ПЛ жамоалар икки гуруҳга бўлинишмоқда :«етакчилар» гуруҳи ва «жон сақлаб қолувчилар» гуруҳига. Жадвалдаги топ 6 аллақачон қандай тугаши аниқ бўлган. Аммо “Эвертон” ва “Вест Бромвич” ўртасидаги жанг анча қизғин кечмоқда. Тони Пюлис жамоаси бирдан жадвалнинг иккинчи ярмида етакчига айланиб олди.\nЛондон, Манчестер, Ливерпулнинг кучли жамоалари еврокубоклар учун қизғин жанг олиб боришаётган бир пайтда, “Вест Бромвич” улардан кўра ишончлироқ ҳаракат қилишмоқда. Ўтган мавсумни Пюлис жамоаси 14 ўринда якунлади. Тони жамоадаги жойини сақлаб қолган бўлсада, жамоа хўжайини алмашди. «ВБА»ни хитойлик Гуочуан Лай, Жереми Пирсдан 88% акциясини сотиб олди.\n“Мен жамоани бирдан ўзгартирмоқчи эмасман. Мен узоқни кўра оладиган хўжайинман. Бошқа клубларга ўхшаб ҳар бир трансферда миллион, миллион харажат қилмаймиз. Бизнинг биринчи ва асосий вазифамиз бу АПЛда жон сақлаб қолишдир. Кейинчалик эса клуб топ 10 ликга кириб олиш вазифаси олдимизда турибди” – дея гапириб ўтди жамоа хўжайини. Ҳозирча эса бу гаплари ўзини оқламоқда.\nЛай Пис учун маслаҳатчи вазифасини берилди, президентлик креслосига Жон Уилямс ўтқизиб қўйилди. Жон Англияда жуда ҳам таниқли раҳбардир. У 2000 йилда “Блекберн Роверс”да олиб борган ишидаёқ ўзини кўрсатганди. Уилямснинг танишлари жуда ҳам кўп ва ўз ҳамкасблари олдида ҳурмати баланд. Унинг президентлик лавозимига келиши, жамоада тартиб анчайин яхши бўлишини билдиради.\nЁзда «ВБА» клубдаги трансфер рекордини янгилади. 13 млн эвазига Насер Шадлини “Тоттенхем”дан сотиб олишди. Гарчи АПЛ учун 13 млн унча катта пул, албатта. Унинг трансфери Соломон Рондондан 1 млндан ошиқ тушди. Рондоннинг трансфери омадли келди. Бирин кетин голлари билан жамоа тўпурари бўлиб олди. У бош билан кетма-кет 3 та ўйинда гол урган Данкан Фергюсондан кейин иккинчи футболчи бўлди.\nҲали жамоани кучайтириш ҳақида яхшигина бош қотиришига тугри келади. Гарчи Шадли, Филлипс ва Робсон-Кану каби футболчилар жамоани кучайтирганига қарамай, бунинг ўзи камлик қилади. Рондонга тандем ҳосил қиладиган яхшироқ ўйинчи керак. Ярим ҳимояда эса Флетчер-Якоб жуфтлигини ҳаракатланиши учун яна бир ўйинчи зарур. Ҳимоядаги муаммо ҳам талайгина. Чап қанотда Нёма ҳаракат қилса, Давоми Манба: www.uff.uz Ўқилган: 1349. Фикрлар: 0.\nСана: 20.03.2017 17:01.


Сампсон Левкович: "Қудратилло Абдуқаҳҳоровнинг рақиби Шон Портер бўлиши мумкин"\n5 январь, 2021, 11:09\nУ янги промоутер билан шартнома имзолади.\nБироз авал маълум қилганимиздек, профессионал боксчимиз Қудратилло Абдуқаҳҳоров Сампсон Левковичга тегишли “Sampson boxing” промоутерлик компанияси билан шартнома имзолаган эди.\nБу борада боксчимиз ўз фикрлари билан ўртоқлашди.\n“Сампсон Левкович ва “Sampson boxing” билан шартнома имзолагнимдан жуда ҳам хурсандман. Мен Эррол Спенс билан IBF камари учун жанг қилишга 19 ойдан буён мажбурий даъвогар ҳисобланаман. “Sampson boxing” ва PBC билан ишлаш жараёнида энг зўрлари билан жанг қилишни истайман. Бу шартнома менга ўзим хоҳлаган жангларни олишимга имкон беради”,- дея ўз мулоҳазаларини билдирди Абдуқаҳҳоров.\nШу ўринда таъкидлаб ўтиш лозимки, “Sampson boxing” профессионал бокс оламидаги энг нуфузли промоутерлик компанияси PBC билан ҳамкорликда жанглар ташкил қилади.\nШунингдек, ҳамюртимизнинг менежери Викрам Свапрагасам ҳам ўз фикрларини билдириб ўтди.\n“Сампсон бизга PBC билан ишлаш жараёнида кўпроқ жанглар беради. Унинг қўл остида 66 кг вазн тоифасидаги чемпионлар бор. Сампсон Левковични анчадан бери биламиз. У ўз сўзини устидан чиқадиган инсон!”,- деди ҳамюртимизнинг менежери.\nСампсон Левковичнинг ўзи ҳам ушбу шартнома ва юртдошимизга боғлиқ режалари борасида сўз юритди.\n“Абдуқаҳҳоровга март ойида битта жанг ташкил қиламиз ва ундан сўнг Эррол Спенсга қарши даъвогарлик жангини уюштиришга ҳаракат қиламиз. Эҳтимол, унинг дастлабки жанги Шон Портер билан ҳам бўлиши мумкиндир”,- дея такидлаб ўтди, Левкович.\nБор экан-ку! Спенс 2йилдан бери кочиб юрибди! Кудратилла хам бироз PR килса яхши булар эди. Спенсни ногиронлар аравачасига тикаман, бутун умр дори-дармон билан утади деб, 1-2 хакорат килса шу захотиёк жанг буларди.